title: Byla C-431/09: 2009 m. lapkričio 2 d. Hof van beroep te Brussel pateiktas prašymas priimti prejudicinį sprendimą byloje N. V. Airfield, B. V. Canal Digitaal prieš C.V.B.A. Belgische Vereniging van Auteurs, Componisten en Uitgevers (Sabam)

text:
               30.1.2010

               LT

               Europos Sąjungos oficialusis leidinys

               C 24/24

         2009 m. lapkričio 2 d.Hof van beroep te Brussel pateiktas prašymas priimti prejudicinį sprendimą byloje N. V. Airfield, B. V. Canal Digitaal prieš C.V.B.A. Belgische Vereniging van Auteurs, Componisten en Uitgevers (Sabam)

   (Byla C-431/09)
   2010/C 24/43
   Proceso kalba: olandų

      Prašymą priimti prejudicinį sprendimą pateikęs teismas

      Hof van beroep te Brussel

      Šalys pagrindinėje byloje

      Apeliantės: N.V. Airfield ir B.V. Canal Digitaal

      Kita apeliacinio proceso šalis: C.V.B.A. Belgische Vereniging van Auteurs, Componisten en Uitgevers (Sabam)

      Prejudiciniai klausimai

               1.

               Ar Direktyvai 93/83 (1) prieštarauja tai, kad iš palydovinės skaitmeninės televizijos paslaugų teikėjo reikalaujama gauti teisių turėtojo sutikimą veiksmui, kuriuo transliuotojas savo programų signalus skirtosiomis linijomis arba užkoduotu palydoviniu signalu siunčia nuo jo nepriklausančiam palydovinės skaitmeninės televizijos paslaugų teikėjui, kuris su juo susijusiai bendrovei paveda šiuos signalus užkoduoti ir perduoti į palydovą, ir po to šie signalai, gavus transliuoto sutikimą, transliuojami kaip televizijos kanalų paketo dalis, taigi susieti, palydovinės televizijos paslaugų teikėjo abonentams, kurie šias programas tuo pačiu metu ir nepakeistas gali žiūrėti naudodami palydovinės televizijos paslaugų teikėjo duotą atkodavimo arba lustinę kortelę?

               2.

               Ar Direktyvai 93/83 prieštarauja tai, kad iš palydovinės skaitmeninės televizijos paslaugų teikėjo reikalaujama gauti teisių turėtojo sutikimą veiksmui, kuriuo transliuotojas, remdamasis nuo jo nepriklausomo palydovinės skaitmeninės televizijos paslaugų teikėjo nurodymais, savo programų signalus siunčia į palydovą, ir po to šie signalai, gavus transliuoto sutikimą, transliuojami kaip televizijos kanalų paketo dalis, taigi susieti, palydovinės televizijos paslaugų teikėjo abonentams, kurie šias programas tuo pačiu metu ir nepakeistas gali žiūrėti naudodami palydovinės televizijos paslaugų teikėjo duotą atkodavimo arba lustinę kortelę?

      (1)  1993 m. rugsėjo 27 d. Tarybos direktyva 93/83/EEB dėl tam tikrų autorių teisių ir gretutinių teisių taisyklių, taikomų palydoviniam transliavimui ir kabeliniam perdavimui, koordinavimo (OL L 248, p. 15; 2004 m. specialusis leidimas lietuvių k., 17 sk., 1 t., p. 134).


title: 2005 m. vasario 24 d. Teisingumo Teismo sprendimas (penktoji kolegija), Byloje C-327/04 Europos Bendrijų Komisija prieš Suomijos Respubliką (Valstybės įsipareigojimų neįvykdymas — Direktyva 2000/43/EB — Neperkėlimas per nustatytą terminą)

text:
               16.4.2005

               LT

               Europos Sąjungos oficialusis leidinys

               C 93/3

      TEISINGUMO TEISMO SPRENDIMAS

   (penktoji kolegija)
   2005 m. vasario 24 d.
   Byloje C-327/04 Europos Bendrijų Komisija prieš Suomijos Respubliką (1)

   (Valstybės įsipareigojimų neįvykdymas - Direktyva 2000/43/EB - Neperkėlimas per nustatytą terminą)
   (2005/C 93/05)
   Proceso kalba: suomių
   Byloje C-327/04 Europos Bendrijų Komisija, atstovaujama D. Martin ir M. Huttunen, prieš Suomijos Respubliką, atstovaujamą T. Pynnä, dėl 2004 m. liepos 27 d. pagal EB sutarties 226 straipsnį pareikšto ieškinio dėl įsipareigojimų neįvykdymo, Teisingumo Teismas (penktoji kolegija), kurį sudaro kolegijos pirmininkė R. Silva de Lapuerta, teisėjai J. Makarczyk, J. Klučka; generalinis advokatas P. Léger, sekretorius R. Grass, 2005 m. vasario 24 d. priėmė sprendimą, kurio rezoliucinėje dalyje nurodyta:

               1)

               Nepriimdama 2000 m. birželio 29 d. Tarybos direktyvą 2000/43/EB, įgyvendinančią vienodo požiūrio principą asmenims nepriklausomai nuo jų rasės arba etninės priklausomybės, įgyvendinančių įstatymų ir kitų teisės aktų, Suomijos Respublika neįvykdė savo įsipareigojimų pagal šią direktyvą.

               2)

               Priteisti iš Suomijos Respublikos bylinėjimosi išlaidas.

      (1)  OL C 239, 2004 9 25.


title: Byla C-56/08: 2009 m. liepos 16 d. Teisingumo Teismo (ketvirtoji kolegija) sprendimas byloje (Tallinna Halduskohus (Estijos Respublika) prašymas priimti prejudicinį sprendimą) Pärlitigu OÜ prieš Maksu- ja Tolliameti Pohja maksu- ja tollikeskus (Bendrasis muitų tarifas — Kombinuotoji nomenklatūra — Tarifinė klasifikacija — KN 05119110 subpozicija — KN 03032200 subpozicija — Sušaldyti išaugintų Atlanto lašišų nugarkauliai — Reglamentas (EB) Nr. 85/2006 — Antidempingo muitai)

text:
               12.9.2009

               LT

               Europos Sąjungos oficialusis leidinys

               C 220/8

         2009 m. liepos 16 d. Teisingumo Teismo (ketvirtoji kolegija) sprendimas byloje (Tallinna Halduskohus (Estijos Respublika) prašymas priimti prejudicinį sprendimą) Pärlitigu OÜ prieš Maksu- ja Tolliameti Pohja maksu- ja tollikeskus
   (Byla C-56/08) (1)

   (Bendrasis muitų tarifas - Kombinuotoji nomenklatūra - Tarifinė klasifikacija - KN 05119110 subpozicija - KN 03032200 subpozicija - Sušaldyti išaugintų Atlanto lašišų nugarkauliai - Reglamentas (EB) Nr. 85/2006 - Antidempingo muitai)
   2009/C 220/12
   Proceso kalba: estų

      Prašymą priimti prejudicinį sprendimą pateikęs teismas

   Tallinna Halduskohus

      Šalys pagrindinėje byloje

   Ieškovė: Pärlitigu OÜ
   Atsakovė: Maksu- ja Tolliameti Pohja maksu- ja tollikeskus

      Dalykas

   Prašymas priimti prejudicinį sprendimą — Tallinna Halduskohus — Pagrindinei bylai taikomos 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, p. 1) I priedo redakcijos aiškinimas — 2006 m. sausio 17 d. Tarybos reglamento (EB) Nr. 85/2006, nustatančio galutinį antidempingo muitą ir galutinai surenkančio laikinąjį muitą, nustatytą Norvegijos kilmės išaugintos lašišos importui (OL L 15, p. 1), 1 straipsnio 5 dalies galiojimas — Klasifikavimas 0303220015 pozicijoje (sušaldyta išauginta lašiša, kitos) arba 0511911000 pozicijoje (žuvų atliekos), renkant antidempingo muitą — Sušaldyti išaugintos Atlanto lašišos nugarkauliai, kurie lieka iškaulijus žuvis

      Rezoliucinė dalis

   1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo, iš dalies pakeisto 2005 m. spalio 27 d. Komisijos reglamentu (EB) Nr. 1719/2005 (OL L 286, p. 1), I priede išdėstytą Kombinuotąją nomenklatūrą reikia aiškinti taip, kad sušaldyti išaugintų Atlanto lašišų (Salmo salar) nugarkauliai, kurie lieka išėmus kaulus iš žuvų, turi būti klasifikuojami KN kodu 0303 22 00, su sąlyga, kad muito mokėjimo momentu prekės yra tinkamos vartoti žmonių maistui, ir tai turi patikrinti nacionalinis teismas

      (1)  OL C 92, 2008 4 12.


title: Byla T-54/04 Anke Kröppelin 2005 m. sausio 28 d. pareikštas ieškinys Europos Sąjungos Tarybai

text:
               6.8.2005

               LT

               Europos Sąjungos oficialusis leidinys

               C 193/29

         Anke Kröppelin 2005 m. sausio 28 d. pareikštas ieškinys Europos Sąjungos Tarybai
   (Byla T-54/04)
   (2005/C 193/48)
   Proceso kalba: prancūzų
   2005 m. sausio 28 d. Europos Bendrijų Pirmosios instancijos teisme buvo pareikštas Anke Kröppelin, gyvenančios Briuselyje (Belgija), atstovaujamos advokatų Sébastien Orlandi, Xavier Martin, Albert Coolen, Etienne Marchal ir Jean-Noël Louis, nurodžiusių adresą dokumentams įteikti Liuksemburge, ieškinys Europos Sąjungos Tarybai.
   Ieškovė Pirmosios instancijos teismo prašo:

               1.

               panaikinti Tarybos sprendimą, atmetantį ieškovės prašymą panaikinti jos sprendimą atsisakyti suteikti teisę gauti ekspatriacijos išmoką ir kitas su ja susijusias teises,

               2.

               priteisti iš Europos Sąjungos Tarybos bylinėjimosi išlaidas.

         Ieškinio pagrindai ir pagrindiniai argumentai
   Ieškovės nurodyti ieškinio pagrindai yra tapatūs ieškovės nurodytiems ieškinio pagrindams byloje T-408/04 (1).

      (1)  OL C 300 2004 12 4, p. 50


title: Byla C-507/15: 2017 m. vasario 16 d. Teisingumo Teismo (pirmoji kolegija) sprendimas byloje (Rechtbank van Koophandel te Gent (Belgija) prašymas priimti prejudicinį sprendimą) Agro Foreign Trade & Agency Ltd/Petersime NV (Prašymas priimti prejudicinį sprendimą — Savarankiškai dirbantys prekybos agentai — Direktyva 86/653/EEB — Valstybių narių įstatymų derinimas — Belgijos įstatymas, kuriuo perkelta direktyva — Komercinio atstovavimo sutartis — Atstovaujamasis, įsteigtas Belgijoje, ir agentas, įsteigtas Turkijoje — Išlyga dėl taikytinos Belgijos teisės — Netaikytinas įstatymas — EEB ir Turkijos asociacijos susitarimas — Atitiktis)

text:
               10.4.2017

               LT

               Europos Sąjungos oficialusis leidinys

               C 112/8

         2017 m. vasario 16 d. Teisingumo Teismo (pirmoji kolegija) sprendimas byloje (Rechtbank van Koophandel te Gent (Belgija) prašymas priimti prejudicinį sprendimą) Agro Foreign Trade & Agency Ltd/Petersime NV

   (Byla C-507/15) (1)

   ((Prašymas priimti prejudicinį sprendimą - Savarankiškai dirbantys prekybos agentai - Direktyva 86/653/EEB - Valstybių narių įstatymų derinimas - Belgijos įstatymas, kuriuo perkelta direktyva - Komercinio atstovavimo sutartis - Atstovaujamasis, įsteigtas Belgijoje, ir agentas, įsteigtas Turkijoje - Išlyga dėl taikytinos Belgijos teisės - Netaikytinas įstatymas - EEB ir Turkijos asociacijos susitarimas - Atitiktis))
   (2017/C 112/12)
   Proceso kalba: nyderlandų

      Prašymą priimti prejudicinį sprendimą pateikęs teismas

      Rechtbank van Koophandel te Gent

      Šalys pagrindinėje byloje

      Ieškovė: Agro Foreign Trade & Agency Ltd

      Atsakovė: Petersime NV

      Rezoliucinė dalis

   1986 m. gruodžio 18 d. Tarybos direktyva 86/653/EEB dėl valstybių narių įstatymų, susijusių su savarankiškai dirbančiais prekybos agentais, derinimo ir Susitarimas, kuriuo įsteigiama Europos ekonominės bendrijos ir Turkijos asociacija, kuris 1963 m. rugsėjo 12 d. Ankaroje buvo pasirašytas Turkijos Respublikos, EEB valstybių narių ir Bendrijos ir kuris Bendrijos vardu buvo sudarytas, aprobuotas ir patvirtintas 1963 m. gruodžio 23 d. Tarybos sprendimu 64/732/EEB, turi būti aiškinami kaip nedraudžiantys nacionalinės teisės akto, kuriuo ši direktyva perkeliama į atitinkamos valstybės narės teisę ir kuriuo remiantis į jo taikymo sritį nepatenka komercinio atstovavimo sutartis, pagal kurią prekybos agentas įsteigtas Turkijoje, kur vykdo veiklą pagal šią sutartį, o atstovaujamasis įsteigtas šioje valstybėje narėje, todėl tokiomis aplinkybėmis prekybos agentas negali remtis teisėmis, pagal šią direktyvą užtikrinamomis prekybos agentams, kai nutraukiama tokia komercinio atstovavimo sutartis.

      (1)  OL C 414, 2015 12 14.


title: Byla T-204/07 2007 m. birželio 4 d. pareikštas ieškinys byloje Italija prieš Komisiją

text:
               21.7.2007

               LT

               Europos Sąjungos oficialusis leidinys

               C 170/40

         2007 m. birželio 4 d. pareikštas ieškinys byloje Italija prieš Komisiją

   (Byla T-204/07)
   (2007/C 170/77)
   Proceso kalba: italų
   Šalys

      Ieškovė: Italijos Respublika, atstovaujama Avvocato dello Stato Paolo Gentili

      Atsakovė: Europos Bendrijų Komisija
   Ieškovės reikalavimai

               —

               panaikinti 2007 m. kovo 26 d. Europos Komisijos Regioninės politikos generalinio direktorato pranešimą Nr. 03059 — Programos ir projektai Kipre, Graikijoje, Vengrijoje, Italijoje, Maltoje ir Nyderlanduose dėl Veiklos programą (POR) Sardinija 2000-2006 m. (Nr. CCI 1999 IT 16 1PO 010) — Komisijos kitos nei prašoma suma mokėjimas;

               —

               panaikinti 2007 m. gegužės 14 d. Europos Komisijos Regioninės politikos generalinio direktorato pranešimą Nr. 04718 — Programos ir projektai Kipre, Graikijoje, Vengrijoje, Italijoje, Maltoje ir Nyderlanduose dėl Veiklos programą (POR) Sardinija 2000-2006 m. (Nr. CCI 1999 IT 16 1PO 010) — Komisijos kitos nei prašoma suma mokėjimas;

               —

               panaikinti visus susijusius ir ankstesnius aktus bei priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra tokie patys kaip pateikti byloje T-345/04 Italijos Respublika prieš Komisiją
       (1).

      (1)  OL C 262, 2004 10 23, p. 55.


title: Byla T-11/09 2009 m. sausio 14 d. pareikštas ieškinys byloje Özdemir prieš VRDT — Aktieselskabet af 21. november 2001 (James Jones)

text:
               7.3.2009

               LT

               Europos Sąjungos oficialusis leidinys

               C 55/47

         2009 m. sausio 14 d. pareikštas ieškinys byloje Özdemir prieš VRDT — Aktieselskabet af 21. november 2001 (James Jones)

   (Byla T-11/09)
   (2009/C 55/85)
   Kalba, kuria surašytas ieškinys: anglų
   Šalys

      Ieškovas: Rahmi Özdemir (Drejeichas, Vokietija), atstovaujamas advokatų M. Heinrich, I. Hoes, C. Schröder, K. von Werder ir J. Wittenberg

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Aktieselskabet af 21. november 2001 (Brandė, Danija)
   Ieškovo reikalavimai

               —

               Panaikinti 2008 m. lapkričio 3 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimą byloje R 858/2007-2.

               —

               Atmesti kitos procedūros Apeliacinėje taryboje šalies 2005 m. sausio 25 d. protestą dėl paraiškos įregistruoti Bendrijos prekių ženklą (paraiškos Nr. 3 493 137).

               —

               Priteisti iš kitos procedūros Apeliacinėje taryboje šalies bylinėjimosi išlaidas, įskaitant išlaidas, patirtas protesto procedūroje.

         Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovas.

      Prašomas įregistruoti Bendrijos prekių ženklas: žodinis prekių ženklas „James Jones“ 25 klasės prekėms.

      Prekių ženklo ar žymens, kuriuo grindžiamas protestas, savininkas: kita procedūros Apeliacinėje taryboje šalis.

      Prekių ženklas ar žymuo, kuriuo grindžiamas protestas: žodinis Bendrijos prekių ženklas „Jack & Jones“ 3, 18 ir 25 klasių prekėms (registracijos Nr. 1 107 747), žodinis Jungtinės Karalystės prekių ženklas „Jack Jones“ 25 klasės prekėms (registracijos Nr. 2 063 437), žodinis Beniliukso prekių ženklas „Jack Jones“ 25 klasės prekėms (registracijos Nr. 474 622) ir žodinis Danijos prekių ženklas „Jack & Jones“ 25 klasės prekėms (registracijos Nr. VR 1990 06569).

      Protestų skyriaus sprendimas: patenkinti protestą dėl visų ginčijamų prekių.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento (EB) Nr. 40/94 8 straipsnio 1 dalies b punkto pažeidimas, nes Apeliacinė taryba klaidingai įvertino, kad yra galimybė supainioti nagrinėjamus prekių ženklus; Tarybos reglamento (EB) Nr. 40/94 43 straipsnio 2 dalies pažeidimas, nes Apeliacinei tarybai nebuvo pateikta įrodymų, kad Jungtinės Karalystės prekių ženklas (registracijos Nr. 2 063 437) buvo naudojamas.


title: 2005 m. balandžio 14 d. Teisingumo Teismo sprendimas (antroji kolegija), Byloje C-157/03 Europos Bendrijų Komisija prieš Ispanijos Karalystę (Valstybės įsipareigojimų neįvykdymas — Direktyvos 68/360/EEB, 73/148/EEB, 90/365/EEB ir 64/221/EEB — Teisė apsigyventi — Leidimas gyventi — Bendrijos piliečio šeimos narys, kuris yra trečiosios šalies pilietis — Leidimo gyventi išdavimo terminas)

text:
               28.5.2005

               LT

               Europos Sąjungos oficialusis leidinys

               C 132/6

      TEISINGUMO TEISMO SPRENDIMAS

   (antroji kolegija)
   2005 m. balandžio 14 d.
   Byloje C-157/03 Europos Bendrijų Komisija prieš Ispanijos Karalystę
       (1)

   (Valstybės įsipareigojimų neįvykdymas - Direktyvos 68/360/EEB, 73/148/EEB, 90/365/EEB ir 64/221/EEB - Teisė apsigyventi - Leidimas gyventi - Bendrijos piliečio šeimos narys, kuris yra trečiosios šalies pilietis - Leidimo gyventi išdavimo terminas)
   (2005/C 132/11)
   Proceso kalba: ispanų
   Byloje C-157/03 Europos Bendrijų Komisija, atstovaujama C. O'Reilly ir L. Escobar Guerrero, prieš Ispanijos Karalystę, atstovaujamą N. Díaz Abad, dėl 2003 m. balandžio 7 d. pagal EB sutarties 226 straipsnį pareikšto ieškinio dėl įsipareigojimų neįvykdymo, Teisingumo Teismas (antroji kolegija), kurį sudaro kolegijos pirmininkas C. W. A. Timmermans ir teisėjai C. Gulmann, J. Makarczyk (pranešėjas), P. Kūris ir J. Klučka; generalinė advokatė C. Stix-Hackl, sekretorius R. Grass, 2005 m. balandžio 14 d. priėmė sprendimą, kurio rezoliucinėje dalyje nurodyta:

               1)

                           —

                           Neteisingai perkeldama į vidaus teisės sistemą 1968 m. spalio 15 d. Tarybos direktyvą 68/360EEB dėl valstybių narių darbuotojų bei jų šeimų judėjimo ir teisės apsigyventi Bendrijoje apribojimų panaikinimo, 1973 m. gegužės 21 d. Tarybos direktyvą 73/148/EEB dėl valstybių narių piliečių judėjimo ir gyvenimo Bendrijoje apribojimų, susijusių su įsisteigimu ir paslaugų teikimu, panaikinimo ir 1990 m. birželio 28 d. Tarybos direktyvą 90/365/EEB dėl pagal darbo sutartį ir savarankiškai dirbančių asmenų, kurie nutraukė savo profesinę veiklą, teisės apsigyventi, t. y. nustatydama trečiųjų šalių piliečiams, kurie yra Bendrijos piliečių, pasinaudojusių savo teise laisvai judėti, šeimos nariai, pareigą gauti buvimo šalyje vizą, reikalingą leidimo gyventi išdavimui, ir

                           —

                           neišduodama leidimo gyventi kuo greičiau ir jokiu būdu ne vėliau kaip per šešis mėnesius nuo prašymo gauti šį leidimą pateikimo dienos, ir tuo pažeisdama 1996 m. vasario 25 d. Tarybos direktyvos 64/221/EEB dėl užsienio piliečių judėjimui ir gyvenimui skirtų specialių priemonių, pateisinamų viešosios tvarkos, visuomenės saugumo ar jos sveikatos sumetimais, derinimo nuostatas,

                     Ispanijos Karalystė neįvykdė savo įsipareigojimų pagal šias direktyvas.

               2)

               Priteisti iš Ispanijos Karalystės bylinėjimosi išlaidas.

      (1)  OL C 135, 2003 6 7.


title: Byla F-82/11: 2013 m. spalio 1 d. Tarnautojų teismo (pirmoji kolegija) sprendimas byloje Loukakis ir kt. prieš Parlamentą (Viešoji tarnyba — Parlamento personalo komitetas — Rinkimai — Rinkimų proceso pažeidimai)

text:
               11.1.2014

               LT

               Europos Sąjungos oficialusis leidinys

               C 9/28

         2013 m. spalio 1 d. Tarnautojų teismo (pirmoji kolegija) sprendimas byloje Loukakis ir kt. prieš Parlamentą

   (Byla F-82/11) (1)

   (Viešoji tarnyba - Parlamento personalo komitetas - Rinkimai - Rinkimų proceso pažeidimai)
   2014/C 9/44
   Proceso kalba: prancūzų

      Šalys

      Ieškovai: Nicolaos Loukakis ir kt. (Briuselis, Belgija), atstovaujami advokato M.-A. Lucas

      Atsakovas: Europos Parlamentas, atstovaujamas S. Seyr ir M. Ecker, iš pradžių padedamų advokatų D. Waelbroeck, vėliau — A. Duron

      Į bylą įstojusios šalys: Solidarité pour les agents et fonctionnaires européens, Syndicat général du personnel des organismes européens, Fédération de la fonction publique européenne ir Pluralist, atstovaujamos advokato J. Choucroun

      Dalykas

   Prašymas pripažinti neteisėtais Parlamento personalo komiteto rinkimus ir pripažinti neteisėtu tai, kad Europos Parlamentas nesiėmė veiksmų dėl įvairių pažeidimų, padariusių įtakos rinkimų procesui.

      Sprendimo rezoliucinė dalis

               1.

               Panaikinti 2011 m. gegužės 20 d. Europos Parlamento sprendimą nepatikrinti pažeidimų, padariusių įtakos 2010 m. lapkričio mėn. Personalo komiteto rinkimų procesui.

               2.

               Atmesti likusią ieškinio dalį.

               3.

               Europos Parlamentas padengia savo ir ieškovų bylinėjimosi išlaidas.

               4.

               Profesinės sąjungos Solidarité pour les agents et fonctionnaires européens, Syndicat général du personnel des organismes européens, Fédération de la fonction publique européenne ir Pluralist padengia savo bylinėjimosi išlaidas.

      (1)  OL C 340, 2011 11 19, p. 41.


title: Byla C-197/13 P: 2013 m. balandžio 16 d. Ispanijos Karalystė pateiktas apeliacinis skundas dėl 2013 m. sausio 31 d. Bendrojo Teismo (aštuntoji kolegija) priimto sprendimo byloje T-540/10 Ispanija prieš Komisiją

text:
               22.6.2013

               LT

               Europos Sąjungos oficialusis leidinys

               C 178/5

         2013 m. balandžio 16 d.Ispanijos Karalystė pateiktas apeliacinis skundas dėl 2013 m. sausio 31 d. Bendrojo Teismo (aštuntoji kolegija) priimto sprendimo byloje T-540/10 Ispanija prieš Komisiją

   (Byla C-197/13 P)
   2013/C 178/10
   Proceso kalba: ispanų

      Šalys

      Apeliantė: Ispanijos Karalystė, atstovaujama A. Rubio González

      Kita proceso šalis: Europos Komisija

      Apeliantės reikalavimai

               —

               Pripažinti, bet kuriuo atveju, šį apeliacinį skundą pagrįstu ir panaikinti Bendrojo Teismo 2013 m. sausio 31 d. sprendimą Ispanija prieš Komisiją byloje T-540/10.

               —

               Panaikinti 2010 m. rugsėjo 13 d. Komisijos sprendimą C(2010) 6154, kuriuo sumažinama Sanglaudos fondo pagalba projekto etapams: Greitojo geležinkelio linija Madridas–Saragosa–Barselona–Prancūzijos pasienis. Linijos atkarpa Lerida–Martorelis (Platforma); Linijos atkarpos sudėtinė dalis „X-B (Avinyonet del Penedés–Sant Sadurní d’Anoia); Linijos atkarpos sudėtinė dalis IX-A“ (CCI Nr. 2001.ES.16.C.PT.005), „Greitojo geležinkelio linija Madridas–Saragosa–Barselona–Prancūzijos pasienis. Linijos atkarpa Lerida–Martorelis (Platforma)“ (CCI Nr. 2001.ES.16.C.PT.008), „Greitojo geležinkelio linija Madridas–Saragosa–Barselona–Prancūzijos pasienis. Linijos atkarpa Lerida–Martorelis (Platforma); Linijos atkarpos sudėtinė dalis XI-A ir XI-B (Sant Sadurní d'Anoia–Gelida)“ (CCI Nr. 2001.ES.16.C.PT.009) ir „Greitojo geležinkelio linija Madridas–Saragosa–Barselona–Prancūzijos pasienis. Linijos atkarpa Lerida–Martorelis (Platforma). Linijos atkarpa IX-C“ (CCI Nr. 2001.ES.16.C.PT.010).

               —

               Bet kuriuo atveju, priteisti iš atsakovės bylinėjimosi išlaidas.

      Apeliacinio skundo pagrindai ir pagrindiniai argumentai

         Teisės klaida, susijusi su 1994 m. gegužės 16 d. Tarybos reglamento (EB) Nr. 1084/2006, įsteigiančio Sanglaudos fondą
      , (1)

         II priedo H straipsnio 2 dalyje nustatytų terminų poveikiais
      . Pasibaigus nustatytam terminui Komisija nebegali priimti jokių finansinių pataisų ir todėl privalo atlikti mokėjimą, o taikoma pataisa yra neteisėta.

         Teisės klaida, susijusi su sutarties sudarymo sąvoka, kaip ji suprantama pagal
      1993 m. birželio 14 d. Tarybos direktyvą 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo (2). Direktyvos Nr. 93/38 20 straipsnio 2 dalies e ir f punktai bendrai netaikomi bet kokiems viešųjų sutarčių pakeitimams, dėl kurių buvo susitarta sutarčių vykdymo etape, o tik esminiams pakeitimams. Pakeitimas, kuriuo sudaroma nauja sutartis, gali būti laikomas esminiu tik tuomet, jeigu jis atitinka Sprendime Pressetext Nachrichtenagentur
       (3) nustatytas sąlygas.

      (1)  OL L 130, p. 1.

      (2)  OL L 199, p. 84.

      (3)  Sprendimas Pressetext Nachrichtenagentur byloje C-454/06 (2008), Rink. I-4401.


title: Byla T-16/07 2008 m. gruodžio 18 d. Pirmosios instancijos teismo sprendimas byloje Torres prieš VRDT — Sociedad Cooperativa del Campo San Ginés (TORRE DE BENÍTEZ) (Bendrijos prekių ženklas — Protesto procedūra — Žodinio Bendrijos prekių ženklo TORRE DE BENÍTEZ paraiška — Ankstesni žodiniai ir vaizdiniai nacionaliniai, Bendrijos ir tarptautiniai prekių ženklai, nurodantys į kelionių daugumą — Santykinis atmetimo pagrindas — Galimybės supainioti nebuvimas)

text:
               21.2.2009

               LT

               Europos Sąjungos oficialusis leidinys

               C 44/45

         2008 m. gruodžio 18 d. Pirmosios instancijos teismo sprendimas byloje Torres prieš VRDT — Sociedad Cooperativa del Campo San Ginés (TORRE DE BENÍTEZ)

   (Byla T-16/07) (1)

   (Bendrijos prekių ženklas - Protesto procedūra - Žodinio Bendrijos prekių ženklo TORRE DE BENÍTEZ paraiška - Ankstesni žodiniai ir vaizdiniai nacionaliniai, Bendrijos ir tarptautiniai prekių ženklai, nurodantys į kelionių daugumą - Santykinis atmetimo pagrindas - Galimybės supainioti nebuvimas)
   (2009/C 44/77)
   Proceso kalba: ispanų
   Šalys

      Ieškovė: Miguel Torres, SA (Vilafranca del Penedés, Ispanija), atstovaujama advokatų E. Armijo Chávarri, M. Baz de San Ceferino ir A. Castán Pérez-Gómez

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama O. Mondéjar Ortuño

      Kita procedūros VRDT Apeliacinėje taryboje šalis, įstojusi į bylą Pirmosios instancijos teisme: Sociedad Cooperativa del Campo San Ginés (Kuenka, Ispanija), atstovaujama advokato C. Hernández Hernández
   Dalykas
   Ieškinys dėl 2006 m. lapkričio 6 d. Vidaus rinkos derinimo tarnybos (prekių ženklams ir pramoniniam dizainui) antrosios apeliacinės tarybos sprendimo byloje R 36/2006-2 dėl protesto procedūros, susijusius su Miguel Torres, SA ir Sociedad Cooperativa del Campo San Ginés, panaikinimo
   Rezoliucinė dalis

               1.

               Atmesti ieškinį.

               2.

               Miguel Torres, SA atlygina bylinėjimosi išlaidas.

      (1)  OL C 82, 2007 4 14.


title: Byla T-226/16: 2017 m. balandžio 24 d. Bendrojo Teismo nutartis byloje Ipuri/EUIPO – van Graaf (IPURI)

text:
               24.7.2017

               LT

               Europos Sąjungos oficialusis leidinys

               C 239/72

         2017 m. balandžio 24 d. Bendrojo Teismo nutartis byloje Ipuri/EUIPO – van Graaf (IPURI)

   (Byla T-226/16) (1)

   (2017/C 239/84)
   Proceso kalba: vokiečių
   Ketvirtosios kolegijos pirmininkas nutartimi nurodė išbraukti bylą iš registro.

      (1)  OL C 232, 2016 6 27.


title: Byla C-14/17: 2017 m. sausio 11 d. Consiglio di Stato (Italija) pateiktas prašymas priimti prejudicinį sprendimą byloje VAR Srl/Iveco Orecchia SpA

text:
               29.5.2017

               LT

               Europos Sąjungos oficialusis leidinys

               C 168/19

         2017 m. sausio 11 d.Consiglio di Stato (Italija) pateiktas prašymas priimti prejudicinį sprendimą byloje VAR Srl/Iveco Orecchia SpA

   (Byla C-14/17)
   (2017/C 168/25)
   Proceso kalba: italų

      Prašymą priimti prejudicinį sprendimą pateikęs teismas

      Consiglio di Stato

      Šalys pagrindinėje byloje

      Apeliantė: VAR Srl

      Kita proceso šalis: Iveco Orecchia SpA

      Prejudiciniai klausimai

               1.

               Ar Direktyvos 2004/17/EB (1) 34 straipsnio 8 dalis turi būti suprantama taip, kad pagal ją yra reikalaujama pateikti tiekiamų produktų lygiavertiškumo originaliems produktams įrodymą jau teikiant pasiūlymą?

               2.

               Jeigu į 1 punkte nurodytą klausimą būtų atsakyta neigiamai: kaip turi būti užtikrintas vienodo požiūrio ir nešališkumo, visapusiško konkurencingumo ir gero administravimo bei kitų konkurso dalyvių teisės į gynybą ir rungimosi principų laikymasis?

      (1)  2004 m. kovo 31 d. Europos Parlamento ir Tarybos direktyva 2004/17/EB dėl subjektų, vykdančių veiklą vandens, energetikos, transporto ir pašto paslaugų sektoriuose, vykdomų pirkimų tvarkos derinimo (OL L 134, p. 1; 2004 m. specialusis leidimas lietuvių k., 6 sk., 7 t., p. 19).


title: Byla C-444/15: 2015 m. rugpjūčio 17 d. Tribunale Amministrativo Regionale per il Veneto (Italija) pateiktas prašymas priimti prejudicinį sprendimą byloje Associazione Italia Nostra Onlus/Comune di Venezia ir kt.

text:
               16.11.2015

               LT

               Europos Sąjungos oficialusis leidinys

               C 381/14

         2015 m. rugpjūčio 17 d.Tribunale Amministrativo Regionale per il Veneto (Italija) pateiktas prašymas priimti prejudicinį sprendimą byloje Associazione Italia Nostra Onlus/Comune di Venezia ir kt.

   (Byla C-444/15)
   (2015/C 381/17)
   Proceso kalba: italų

      Prašymą priimti prejudicinį sprendimą pateikęs teismas

      Tribunale Amministrativo Regionale per il Veneto

      Šalys pagrindinėje byloje

      Pareiškėja: Associazione Italia Nostra Onlus

      Atsakovai: Comune di Venezia, Ministero per i beni e le attività culturali, Regione del Veneto, Ministero delle Infrastrutture e dei Trasporti, Ministero della Difesa Capitaneria di Porto di Venezia, Agenzia del Demanio

      Prejudiciniai klausimai

               1.

               Ar Direktyvos 2001/42 EB (1) 3 straipsnio 3 dalis, kiek joje daroma nuoroda ir į šio straipsnio 2 dalies b punkto sąlygą, yra teisėta, atsižvelgiant į Sutarties dėl Europos Sąjungos veikimo ir Pagrindinių teisių chartijos normas aplinkos srityje, dėl to, kad pagal ją nereikalaujama sistemingai atlikti planų ir programų, kurių poveikio aplinkai vertinimas privalomas pagal Direktyvos 92/43/EEB (2) 6 ir 7 straipsnius, strateginio aplinkos vertinimo?

               2.

               Jeigu būtų pripažinta, kad nurodyta norma yra teisėta, ar Direktyvos 2001/42/EEB 3 straipsnio 2 ir 3 dalys, sietinos su šios direktyvos 10 konstatuojamąja dalimi, pagal kurią „[v]isų planų ir programų, kurių atžvilgiu nustatoma, kad būtina atlikti vertinimą pagal 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos, pasekmės gali būti reikšmingos aplinkai, todėl paprastai jie turėtų būti rengiami atsižvelgiant į sistemingą aplinkosauginį vertinimą“, turi būti aiškinamos taip, kad pagal jas draudžiamos tokios nacionalinės teisės nuostatos, kuriose, apibrėžiant „nedidelius vietinio lygio plotus“, kaip tai suprantama pagal Direktyvos 2001/42/EB 3 straipsnio 3 dalį, iš esmės atsižvelgiama tik į kiekybinius aspektus?

               3.

               Jeigu į pirmesnį klausimą būtų atsakyta neigiamai, ar Direktyvos 2001/42/EEB 3 straipsnio 2 ir 3 dalys, sietinos su šios direktyvos 10 konstatuojamąja dalimi, pagal kurią „[v]isų planų ir programų, kurių atžvilgiu nustatoma, kad būtina atlikti vertinimą pagal 1992 m. gegužės 21 d. Tarybos direktyvą 92/43/EEB dėl natūralių buveinių ir laukinės faunos bei floros apsaugos, pasekmės gali būti reikšmingos aplinkai, todėl paprastai jie turėtų būti rengiami atsižvelgiant į sistemingą aplinkosauginį vertinimą“, turi būti aiškinamos taip, kad pagal jas draudžiamos tokios nacionalinės teisės nuostatos, kuriose nereikalaujama taikyti automatinės ir privalomos strateginio aplinkos vertinimo procedūros visiems miesto teritorijų – naujų ar plečiamų, kurioms gali būti daromas poveikis ir kurių plotas neviršija 40 hektarų, plėtros projektams arba miesto teritorijų, kurioms gali būti daromas poveikis ir kurių plotas neviršija 10 hektarų, sanavimo ir plėtros jau esamose miesto teritorijose projektams, nepaisant to, kad dėl jų galimo poveikio šioms teritorijoms jau buvo nustatyta, kad būtina atlikti poveikio aplinkai vertinimą pagal Direktyvos 92/43/EEB 6 ir 7 straipsnius?

      (1)  2001 m. birželio 27 d. Europos Parlamento ir Tarybos direktyva 2001/42/EB dėl tam tikrų planų ir programų pasekmių aplinkai vertinimo (OL L 197, p. 30; 2004 m. specialusis leidimas lietuvių k., 15 sk., 6 t., p. 157).

      (2)  1992 m. gegužės 21 d. Tarybos direktyva 92/43/EEB dėl natūralių buveinių ir laukinės faunos bei floros apsaugos (OL L 206, p. 7; 2004 m. specialusis leidimas lietuvių k., 15 sk., 2 t., p. 102).


title: Byla T-220/11: 2011 m. balandžio 18 d. pareikštas ieškinys byloje TeamBank prieš VRDT — Fercredit Servizi Finanziari (f@ir Credit)

text:
               2.7.2011

               LT

               Europos Sąjungos oficialusis leidinys

               C 194/16

         2011 m. balandžio 18 d. pareikštas ieškinys byloje TeamBank prieš VRDT — Fercredit Servizi Finanziari (f@ir Credit)

   (Byla T-220/11)
   2011/C 194/26
   Kalba, kuria surašytas ieškinys: vokiečių

      Šalys

      Ieškovė: TeamBank AG Nürnberg (Niurnbergas, Vokietija), atstovaujama advokatų T. Kiphuth, H. Lindner ir D. Terheggen

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Fercredit Servizi Finanziari SpA (Roma, Italija)

      Reikalavimai

               —

               Panaikinti 2011 m. vasario 3 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 719/2010-1,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: vaizdinis prekių ženklas „fa@ir Credit“ 36 klasės paslaugoms (paraiška Nr. 6 947 766).

      Prekių ženklo ar žymens, kuriuo remtasi per protesto procedūrą, savininkė: Fercredit Servizi Finanziari SpA.

      Prekių ženklas ar žymuo, kuriuo remtasi per protesto procedūrą: vaizdinis prekių ženklas FERCREDIT 6, 7, 12, 14, 16, 18, 25, 35, 36, 39, 41, 42, 43 ir 44 klasių prekėms ir paslaugoms (Bendrijos prekių ženklas Nr. 3 749 801), tačiau protestas pareikštas dėl įregistravimo 36 klasės paslaugoms.

      Protestų skyriaus sprendimas: patenkinti protestą.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes nėra pavojaus supainioti prekių ženklus, dėl kurių kilo ginčas.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla T-303/08 2008 m. liepos 30 d. pareikštas ieškinys byloje Tresplain Investments prieš VRDT — Hoo Hing (Golden Elephant Brand)

text:
               11.10.2008

               LT

               Europos Sąjungos oficialusis leidinys

               C 260/14

         2008 m. liepos 30 d. pareikštas ieškinys byloje Tresplain Investments prieš VRDT — Hoo Hing (Golden Elephant Brand)

   (Byla T-303/08)
   (2008/C 260/26)
   Kalba, kuria surašytas ieškinys: anglų
   Šalys

      Ieškovė: Tresplain Investments Ltd (Honkongas, Kinija), atstovaujama baristerio D. McFarland

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Hoo Hing Holdings Ltd (Romfordas, Jungtinė Karalystė)
   Ieškovės reikalavimai

               —

               Panaikinti 2008 m. gegužės 7 d. Vidaus rinkos derinimo tarnybos pirmosios apeliacinės tarybos sprendimą byloje R 889/2007-1.

               —

               Priteisti iš VRDT bylinėjimosi išlaidas.

         Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: vaizdinis prekių ženklas „Golden Elephant Brand“ 30 klasės prekėms — Bendrijos prekių ženklo registracijos Nr. 241 810

      Bendrijos prekių ženklo savininkas: ieškovė

      Šalis, prašanti pripažinti Bendrijos prekių ženklo registraciją negaliojančia: kita procedūros Apeliacinėje taryboje šalis

      Šalies, prašančios pripažinti registraciją negaliojančia, prekių ženklo suteikiamos teisės: Jungtinėje Karalystėje naudojamas neįregistruotas vaizdinis prekių ženklas „GOLDEN ELEPHANT“

      Panaikinimo skyriaus sprendimas: atmesti prašymą pripažinti registraciją negaliojančia

      Apeliacinės tarybos sprendimas: panaikinti Panaikinimo skyriaus sprendimą

      Ieškinio pagrindai: Tarybos reglamento (EB) Nr. 40/94 73 straipsnio ir 74 straipsnio 1 dalies pažeidimas, nes Apeliacinė taryba klaidingai atsižvelgė į tariamus faktus, o taip pat į šalių nenurodytas ir nepagrįstas teisines prezumpcijas bei prielaidas, tačiau neatsižvelgė į kitas ieškovės nurodytas faktines aplinkybes, įrodymus ir argumentus; Tarybos reglamento (EB) Nr. 40/94 8 straipsnio 4 dalies pažeidimas, nes Apeliacinė taryba klaidingai nusprendė, jog egzistavo galimybė supainioti atitinkamus prekių ženklus ir, atitinkamai, padaryti žalos.


title: Byla C-424/15: 2015 m. liepos 31 d. Tribunal Supremo (Ispanija) pateiktas prašymas priimti prejudicinį sprendimą byloje Xabier Ormaetxea Garai ir Bernardo Lorenzo Almendros/Administración del Estado

text:
               3.11.2015

               LT

               Europos Sąjungos oficialusis leidinys

               C 363/21

         2015 m. liepos 31 d.Tribunal Supremo (Ispanija) pateiktas prašymas priimti prejudicinį sprendimą byloje Xabier Ormaetxea Garai ir Bernardo Lorenzo Almendros/Administración del Estado

   (Byla C-424/15)
   (2015/C 363/26)
   Proceso kalba: ispanų

      Prašymą priimti prejudicinį sprendimą pateikęs teismas

      Tribunal Supremo

      Šalys pagrindinėje byloje

      Ieškovai: Xabier Ormaetxea Garai ir Bernardo Lorenzo Almendros

      Atsakovė: Administración del Estado

      Prejudiciniai klausimai

               1.

               Ar su 2002 m. kovo 7 d. Europos Parlamento ir Tarybos direktyvos 2002/21/EB dėl elektroninių ryšių tinklų ir paslaugų bendrosios reguliavimo sistemos (1) aiškinimu, pateikiamu atsižvelgiant į veiksmingos bendrųjų interesų apsaugos, kurią šioje srityje turi užtikrinti nacionalinė reguliavimo institucija, apsektą, suderinama tai, kad nacionalinės teisės aktų leidėjas įsteigia nespecializuotą institucinį modelį atitinkančią reguliavimo ir priežiūros instituciją, į kurią sujungiamos, be kita ko, iki tol egzistavusios energetikos, telekomunikacijų ir konkurencijos priežiūros institucijos?

               2.

               Ar nacionalinių elektroninių ryšių tinklų ir paslaugų reguliavimo institucijų „savarankiškumo“ sąlygos, apie kurias kalbama Direktyvos 2002/21/EB, iš dalies pakeistos Direktyva 2009/140/EB (2), 3 straipsnio 2 ir 3a dalyse, turi būti analogiškos toms sąlygoms, kurias Direktyvos 95/46/EB (3) 28 straipsnyje reikalaujama taikyti nacionalinėms asmens duomenų apsaugos priežiūros institucijoms?

               3.

               Ar 2014 m. balandžio 8 d. Europos Sąjungos Teisingumo Teismo sprendime (4) suformuota praktika taikytina tuo atveju, kai nacionalinės telekomunikacijų reguliavimo institucijos vadovai atleidžiami nepasibaigus jų kadencijai remiantis nauju teisės aktu, kuriuo įsteigiama priežiūros institucija, apimanti įvairias nacionalines reglamentuojamų sektorių reguliavimo institucijas? Ar toks atleidimas anksčiau termino tik dėl naujo nacionalinės teisės akto įsigaliojimo, o ne dėl šias pareigas užimantiems asmenis keliamų reikalavimų, kurie iš anksto buvo apibrėžti nacionalinėje teisėje, nebetenkinimo, gali būti laikomas suderinamu su Direktyvos 2002/21/EB 3 straipsnio 3a dalies nuostatomis?

      (1)  OL L 108, p. 33; 2004 m. specialusis leidimas lietuvių k., 13 sk., 29 t., p. 349.

      (2)  OL L 337, p. 37.

      (3)  1995 m. spalio 24 d. Europos Parlamento ir Tarybos direktyva 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (OL L 281, p. 31, 2004 m. specialusis leidimas lietuvių k., 13 sk., 15 t., p. 355).

      (4)  C-288/12, EU:C:2014:237.


title: Byla C-597/12 P: 2013 m. spalio 17 d. Teisingumo Teismo (septintoji kolegija) sprendimas byloje Isdin, SA prieš Vidaus rinkos derinimo tarnybą (prekių ženklams ir pramoniniam dizainui) (VRDT), Bial-Portela & C a SA (Apeliacinis skundas — Bendrijos prekių ženklas — Protesto procedūra — Žodinio Bendrijos prekių ženklo ZEBEXIR paraiška — Ankstesnis žodinis prekių ženklas ZEBINIX — Santykiniai atmetimo pagrindai — Reglamentas (EB) Nr. 207/2009 — 8 straipsnio 1 dalies b punktas — Pareiga motyvuoti)

text:
               14.12.2013

               LT

               Europos Sąjungos oficialusis leidinys

               C 367/20

         2013 m. spalio 17 d. Teisingumo Teismo (septintoji kolegija) sprendimas byloje Isdin, SA prieš Vidaus rinkos derinimo tarnybą (prekių ženklams ir pramoniniam dizainui) (VRDT), Bial-Portela & Ca SA

   (Byla C-597/12 P) (1)

   (Apeliacinis skundas - Bendrijos prekių ženklas - Protesto procedūra - Žodinio Bendrijos prekių ženklo ZEBEXIR paraiška - Ankstesnis žodinis prekių ženklas ZEBINIX - Santykiniai atmetimo pagrindai - Reglamentas (EB) Nr. 207/2009 - 8 straipsnio 1 dalies b punktas - Pareiga motyvuoti)
   2013/C 367/35
   Proceso kalba: anglų

      Šalys

      Apeliantė: Isdin, SA, atstovaujama abogados G. Marín Raigal ir P. López Ronda

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama P. Geroulakos, Bial-Portela & Ca, SA

      Dalykas

   Apeliacinis skundas dėl 2012 m. spalio 9 d. Bendrojo Teismo (ketvirtoji kolegija) sprendimo byloje T-366/11 Bial-Portela & Ca prieš Vidaus rinkos derinimo tarnybą (prekių ženklams ir pramoniniam dizainui) (VRDT), kuriuo Bendrasis Teismas panaikino 2011 m. balandžio 6 d. Vidaus rinkos derinimo tarnybos (VRDT) pirmosios apeliacinės tarybos sprendimą R 1212/2009-1 atmesti apeliaciją dėl Protestų skyriaus sprendimo atmesti žodinio Bendrijos prekių ženklo ZEBENIX, skirto 3, 5 ir 42 klasių prekėms ir paslaugoms, savininko protestą dėl paraiškos įregistruoti žodinį prekių ženklą ZEBEXIR, skirtą 3 ir 5 klasių prekėms — Reglamento (EB) Nr.°207/2009 8 straipsnio 1 dalies b punktas — Galimybė supainioti

      Rezoliucinė dalis

               1.

               Panaikinti 2012 m. spalio 9 d. Europos Sąjungos Bendrojo Teismo sprendimą Bial-Portela prieš VRDT — Isdin (ZEBEXIR) (T-366/11).

               2.

               Grąžinti bylą Europos Sąjungos Bendrajam Teismui.

               3.

               Atidėti bylinėjimosi išlaidų klausimo nagrinėjimą.

      (1)  OL C 86, 2013 3 23.


title: Byla T-79/14: 2014 m. vasario 5 d. pareikštas ieškinys byloje Secop prieš Komisiją

text:
               22.3.2014

               LT

               Europos Sąjungos oficialusis leidinys

               C 85/23

         2014 m. vasario 5 d. pareikštas ieškinys byloje Secop prieš Komisiją

   (Byla T-79/14)
   2014/C 85/40
   Proceso kalba: vokiečių

      Šalys

      Ieškovė: Secop GmbH (Flensburgas, Vokietija), atstovaujama advokatų U. Schnelle ir C. Aufdermauer

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2013 m. gruodžio 18 d. Komisijos sprendimą Aiuto di Stato SA.37640, C(2013) 9119 galutinis — Aiuti per il salvataggio a favore di ACC Compressors S.p.A., Italija (valstybės pagalba SA.37640 C[2013] 9119 galutinis; sanavimo pagalba ACC Compressors S.p.A., Italija), pagal SESV 264 straipsnio pirmą pastraipą;

               —

               priteisti iš atsakovo bylinėjimosi išlaidas pagal Pirmosios instancijos teismo procedūros reglamento 87 straipsnio 2 dalį.

      Ieškinio pagrindai ir pagrindiniai argumentai

   Grįsdama ieškinį ieškovė remiasi trimis pagrindais.

               1.

               Pirmasis ieškinio pagrindas susijęs su SESV 296 straipsnio pažeidimu

                           —

                           Šiuo klausimu ieškovė teigia, jog ginčijamas sprendimas nemotyvuotas. Ji nurodo, kad, nepaisydama to, jog žinojo apie bylos aplinkybes, gautas iš tuo pačiu metu nagrinėjamos susijungimų kontrolės bylos, iškeltos ieškovei dėl pagalbos gavėjos dukterinei įmonei priklausančio turto įsigijimo, Komisija neatsižvelgė į iš šios aplinkybės kylančias pasekmes, susijusias su pagalbos gavėjos tinkamumu pagalbai, ir į ypatingas teigiamo valstybės pagalbos sprendimo pasekmes ieškovei.

               2.

               Antrasis ieškinio pagrindas susijęs su sutarčių pažeidimu

                           —

                           Ieškovė nurodo, jog pažeistas SESV 107 straipsnio 3 dalies c punktas. Šiuo klausimu ji, be kita ko, teigia, kad pagalbos gavėja yra nekonkurencinga ir turi būti laikoma nauja įmone, kuri atsirado dėl restruktūrizavimo. Ieškovei įsigijus įmonių grupei priklausančios bendrovės turtą, pagalbos gavėjai buvo atimtas veiklai vykdyti reikalingas turtas, be kurio ji negali tęsti arba atnaujinti savo veiklos.

                           —

                           Be to, ieškovė teigia, jog pažeistos SESV 108 straipsnio 2 ir 3 dalys. Ieškovė nurodo, kad Komisija turėjo atsižvelgti į rimtus sunkumus, susijusius su pagalbos suderinimu su vidaus rinka, ir pradėti pagrindinę tyrimo procedūrą.

                           —

                           Galiausiai ieškovė nurodo, kad antrasis ieškinio pagrindas susijęs su vienodo požiūrio principo pažeidimu.

               3.

               Trečiasis ieškinio pagrindas susijęs su vertinimo klaida
               Šiuo klausimu ieškovė teigia, kad, neatsižvelgdama į esminius bylos aplinkybių elementus, būtinus tyrimui ir vertinimui atlikti, Komisija padarė vertinimo klaidą ir taip priėmė sprendimą, paremtą ne visomis faktinėmis aplinkybėmis.


title: Byla T-339/07: 2009 m. spalio 28 d. Pirmosios instancijos teismo sprendimas byloje Juwel Aquarium prieš VRDT — Potschak (Panorama) (Bendrijos prekių ženklas — Procedūra dėl panaikinimo — Žodinis Bendrijos prekių ženklas Panorama — Absoliutus atmetimo pagrindas — Apibūdinamasis pobūdis — Reglamento (EB) Nr. 40/94 7 straipsnio 1 dalies c punktas ir 51 straipsnio 1 dalies a punktas (dabar — Reglamento (EB) Nr. 207/2009 7 straipsnio 1 dalies c punktas ir 52 straipsnio 1 dalies a punktas))

text:
               5.12.2009

               LT

               Europos Sąjungos oficialusis leidinys

               C 297/20

         2009 m. spalio 28 d. Pirmosios instancijos teismo sprendimas byloje Juwel Aquarium prieš VRDT — Potschak (Panorama)

   (Byla T-339/07) (1)

   (Bendrijos prekių ženklas - Procedūra dėl panaikinimo - Žodinis Bendrijos prekių ženklas Panorama - Absoliutus atmetimo pagrindas - Apibūdinamasis pobūdis - Reglamento (EB) Nr. 40/94 7 straipsnio 1 dalies c punktas ir 51 straipsnio 1 dalies a punktas (dabar - Reglamento (EB) Nr. 207/2009 7 straipsnio 1 dalies c punktas ir 52 straipsnio 1 dalies a punktas))
   2009/C 297/27
   Proceso kalba: vokiečių

      Šalys

      Ieškovė: Juwel Aquarium GmbH & Co. KG (Rotenburgas, Vokietija), atstovaujama advokatų P. Mes, C. Graf von der Groeben, G. Rother, J. Bühling, A. Verhauwen, J. Künzel, D. Jestaedt ir M. Bergermann

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Kita procedūros VRDT Apeliacinėje taryboje šalis, įstojusi į bylą Pirmosios instancijos teisme: Christian Potschak (Bobingenas, Vokietija), atstovaujamas advokato D. Donath

      Dalykas

   Ieškinys dėl 2007 m. birželio 28 d. VRDT pirmosios apeliacinės tarybos sprendimo (byla R 214/2006-1), susijusio su procedūra dėl panaikinimo tarp Christian Potschak ir Juwel Aquarium GmbH & Co. KG.

      Rezoliucinė dalis

               1.

               Atmesti ieškinį.

               2.

               Priteisti iš Juwel Aquarium GmbH & Co. KG bylinėjimosi išlaidas.

      (1)  OL C 269, 2007 11 10.


title: Byla T-784/14: 2014 m. lapkričio 28 d. pareikštas ieškinys byloje Rumunija/Komisija

text:
               23.2.2015

               LT

               Europos Sąjungos oficialusis leidinys

               C 65/36

         2014 m. lapkričio 28 d. pareikštas ieškinys byloje Rumunija/Komisija

   (Byla T-784/14)
   (2015/C 065/51)
   Proceso kalba: rumunų

      Šalys

      Ieškovė: Rumunija, atstovaujama R. Radu, R. Haţieganu, A. Buzoianu

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti Komisijos sprendimą, išdėstytą 2014 m. rugsėjo 14 d. rašte Nr. BUDG/B3/MV D(2014) 3079038, kuriuo Komisija nurodė Rumunijai sumokėti į Europos Sąjungos biudžetą 14  883,79 EUR sumą neatskaičius mokesčių, kuri atitinka nuosavų tradicinių išteklių nuostolius;

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė remiasi keturiais pagrindais.

               1.

               Pirmasis ieškinio pagrindas susijęs su tuo, kad Komisija neturi kompetencijos priimti skundžiamą sprendimą

                           —

                           Sąjungos teisėje nėra jokių nuostatų, kuriomis Komisijai suteikiama kompetencija įpareigoti valstybę narę sumokėti ES nuosavų išteklių nuostolius atitinkančią sumą, kurie dėl spendimo nustatyti lengvatą muitams, priimto kitos valstybės narės, turinčios juos nustatyti, rinkti ir sumokėti į Sąjungos biudžetą kaip tradicinius nuosavus išteklius.

               2.

               Antrasis ieškinio pagrindas susijęs su nepakankama ir netinkama skundžiamo sprendimo motyvacija

                           —

                           Skundžiamas sprendimas motyvuotas nepakankamai ir netinkamai, kaip to reikalaujama pagal SESV 296 straipsnį. Pirma, skundžiamame sprendime nėra teisinio pagrindo, kuriuo remiantis priimtas, ir jo negalima nustatyti net remiantis kitais Komisijos laiško elementais. Antra, Komisija skundžiamame sprendime nepateikė teisinio pagrindimo, kuriuo remdamasi įpareigojo Rumuniją sumokėti ES tradicinių nuosavų išteklių nuostolių, patirtų kitai valstybei narei pranešus apie tam tikros skolos muitinei sumažinimą, kompensaciją.

               3.

               Trečiasis ieškinio pagrindas (jeigu Bendrasis Teismas manytų, kad Komisija veikė neviršydama sutartimis jai suteiktos kompetencijos) susijęs su tuo, kad Komisija pažeidė gero administravimo principą ir Rumunijos teisę į gynybą

                           —

                           Komisija pažeidė savo rūpestingumo ir gero administravimo pareigas, nes atidžiai neišnagrinėjo visos reikšmingos turėtos informacijos arba prieš priimdama skundžiamą sprendimą nepaprašė kitos reikalingos informacijos. Komisija neįrodė tiesioginio priežastinio ryšio tarp faktų, kuriais kaltinta Rumunija, ir ES nuosavų išteklių nuostolių. Be to, Komisija nepateisino iš Rumunijos prašomos sumos, remdamasi muitų suma, kuri atitiko nagrinėjamo sandorio vertę, o tik rėmėsi Vokietijos Federacinės Respublikos atlikto sumažinimo verte.

                           —

                           Komisijos veiksmui truko numatomumo, ir dėl to Rumunija negalėjo pasinaudoti teise į gynybą

               4.

               Ketvirtasis ieškinio pagrindas susijęs su teisinio saugumo ir teisėtų lūkesčių principų pažeidimu.

                           —

                           Komisija neidentifikavo ir nenurodė teisės normų, kuriomis remdamasi skundžiamame sprendime nustatė mokėjimo pareigą, ir Rumunija negalėjo numatyti, kad jos bus taikomos. Rumunijos valstybė, iki gaudama Komisijos laišką, negalėjo nei numatyti, nei žinoti apie pareigą sumokėti Komisijai prašomą sumą, remiantis ES nuosavų išteklių nuostoliais. Be to, priimdama skundžiamą sprendimą ir įpareigodama Rumuniją sumokėti praėjus ketveriems metams po faktinių aplinkybių susiklostymo ir nepaisydama savo išvadų, suformuluotų tuo laikotarpiu bendraujant su Rumunijos institucijomis, Komisija pažeidė Rumunijos teisėtus lūkesčius, kiek jie susiję su jos pareigos sumokėti nagrinėjamą skolą muitinei nebuvimu ir todėl su bet kokios pareigos, siejamos su ES biudžetu, nebuvimu.


title: Byla T-101/11: 2012 m. gegužės 8 d. Bendrojo Teismo sprendimas byloje Mizuno prieš VRDT — Golfino (G) (Bendrijos prekių ženklas — Protesto procedūra — Vaizdinio Bendrijos prekių ženklo „G“ paraiška — Ankstesnis vaizdinis Bendrijos prekių ženklas „G+“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               23.6.2012

               LT

               Europos Sąjungos oficialusis leidinys

               C 184/12

         2012 m. gegužės 8 d. Bendrojo Teismo sprendimas byloje Mizuno prieš VRDT — Golfino (G)

   (Byla T-101/11) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „G“ paraiška - Ankstesnis vaizdinis Bendrijos prekių ženklas „G+“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas)
   2012/C 184/20
   Proceso kalba: vokiečių

      Šalys

      Ieškovė: Mizuno KK (Osaka, Japonija), atstovaujama advokatų T. Raab ir H.R. Lauf

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama iš pradžių R. Manea, vėliau D. Walicka

      Kita procedūros VRDT apeliacinėje taryboje šalis, įstojusi į bylą Bendrajame Teisme: Golfino AG (Glindė, Vokietija)

      Dalykas

   Ieškinys, pareikštas dėl 2010 m. gruodžio 15 d. VRDT pirmosios apeliacinės tarybos sprendimo (byla R 821/2010-1), susijusio su protesto procedūra tarp Golfino AG ir Mizuno KK.

      Rezoliucinė dalis

               1.

               Atmesti ieškinį.

               2.

               Mizuno KK padengia bylinėjimosi išlaidas.

      (1)  OL C 120, 2011 4 16.


title: Byla T-372/17: 2017 m. birželio 12 d. pareikštas ieškinys byloje Louis Vuitton Malletier/EUIPO – Bee Fee Group (LV POWER ENERGY DRINK)

text:
               7.8.2017

               LT

               Europos Sąjungos oficialusis leidinys

               C 256/36

         2017 m. birželio 12 d. pareikštas ieškinys byloje Louis Vuitton Malletier/EUIPO – Bee Fee Group (LV POWER ENERGY DRINK)

   (Byla T-372/17)
   (2017/C 256/40)
   Kalba, kuria surašytas ieškinys: anglų

      Šalys

      Ieškovė: Louis Vuitton Malletier (Paryžius, Prancūzija), atstovaujama advokatų P. Roncaglia, G. Lazzeretti, F. Rossi ir N. Parrotta

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Bee Fee Group LTD (Nikosija, Kipras)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: kita procedūros Apeliacinėje taryboje šalis

      Prekių ženklas, dėl kurio kilo ginčas: juodos, raudonos ir baltos spalvų vaizdinis Sąjungos prekių ženklas, kuriame yra žodiniai elementai LV POWER ENERGY DRINK – Sąjungos prekių ženklas Nr. 12 898 219

      Procedūra EUIPO: registracijos pripažinimo negaliojančia procedūra

      Ginčijamas sprendimas: 2017 m. kovo 29 d. EUIPO ketvirtosios apeliacinės tarybos sprendimas byloje R 906/2016-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą ir todėl panaikinti ginčijamo prekių ženklo registraciją,

               —

               priteisti iš EUIPO šiame procese patirtas ieškovės bylinėjimosi išlaidas,

               —

               priteisti iš prekių ženklo savininko šiame procese ieškovės patirtas bylinėjimosi išlaidas.

      Pagrindai, kuriais remiamasi

               —

               Reglamento Nr. 207/2009 8 straipsnio 5 dalies pažeidimas,

               —

               Reglamento Nr. 207/2009 75 straipsnio ir teisinio saugumo principo pažeidimas.


title: Byla T-390/12: 2014 m. sausio 7 d. Bendrojo Teismo nutartis byloje Lifted Research ir LRG Europe prieš VRDT — Fei Liangchen (Lr geans)

text:
               22.2.2014

               LT

               Europos Sąjungos oficialusis leidinys

               C 52/52

         2014 m. sausio 7 d. Bendrojo Teismo nutartis byloje Lifted Research ir LRG Europe prieš VRDT — Fei Liangchen (Lr geans)

   (Byla T-390/12) (1)

   2014/C 52/101
   Proceso kalba: anglų
   Antrosios kolegijos pirmininkas nutartimi nurodė išbraukti bylą iš registro.

      (1)  OL C 355, 2012 11 17.


title: Byla T-273/00: 2013 m. sausio 29 d. Bendrojo Teismo nutartis byloje Unindustria ir kt. prieš Komisiją (Ieškinys dėl panaikinimo — Valstybės pagalba — Socialinio draudimo įmokų sumažinimas Venecijoje ir Kjodžoje įsteigtoms įmonėms — Sprendimas, kuriuo pagalbos schema pripažįstama nesuderinama su bendrąja rinka ir įpareigojama susigrąžinti suteiktą pagalbą — Akivaizdžiai teisiškai nepagrįstas ieškinys)

text:
               23.3.2013

               LT

               Europos Sąjungos oficialusis leidinys

               C 86/16

         2013 m. sausio 29 d. Bendrojo Teismo nutartis byloje Unindustria ir kt. prieš Komisiją

   (Byla T-273/00) (1)

   (Ieškinys dėl panaikinimo - Valstybės pagalba - Socialinio draudimo įmokų sumažinimas Venecijoje ir Kjodžoje įsteigtoms įmonėms - Sprendimas, kuriuo pagalbos schema pripažįstama nesuderinama su bendrąja rinka ir įpareigojama susigrąžinti suteiktą pagalbą - Akivaizdžiai teisiškai nepagrįstas ieškinys)
   2013/C 86/25
   Proceso kalba: italų

      Šalys

      Ieškovės: Unione degli industriali della provincia di Venezia (Unindustria) (Venecija, Italija); Comitato „Venezia vuole vivere“ (Venecija); Siram SpA (Milanas, Italija); Fiorital Srl (Venecija); Jesurum di M. e A. Levi Morenos Sas (Venecija); Grafiche Veneziane Srl (Venecija); Cantiere navale De Poli SpA (Pelestrina, Italija); Aive Srl (Markonas, Italija); Bortoli Ettore Srl (Venecija); Tessuti Artistici Fortuny SpA (Venecija); Lorenzo Rubelli SpA (Venecija); Tecnomare SpA (Venecija) ir Arsenale Venezia SpA (Venecija), atstovaujamos advokatų A. Vianello, M. Merola ir A. Sodano

      Atsakovė: Europos Komisija, atstovaujama V. Di Bucci, padedamo advokato A. Dal Ferro

      Ieškovių pusėje į bylą įstojusi šalis: Italijos Respublika, atstovaujama iš pradžių U. Leanza, vėliau I. Braguglia, tada R. Adam ir galiausiai I. Bruni, padedamų avvocati dello Stato G. Aiello ir P. Gentili

      Dalykas

   Prašymas panaikinti 1999 m. lapkričio 25 d. Komisijos sprendimą 2000/394/EB dėl pagalbos Venecijoje ir Kjodžoje įsteigtoms įmonėms, numatytos įstatymuose Nr. 30/1997 ir Nr. 206/1995, kuriuose įtvirtintas socialinio draudimo įmokų sumažinimas (OL L 150, 2000, p. 50).

      Rezoliucinė dalis

               1.

               Europos Komisijos pareikštą prieštaravimą dėl priimtinumo spręsti bylą nagrinėjant iš esmės.

               2.

               Atmesti ieškinį kaip akivaizdžiai teisiškai nepagrįstą.

               3.

                  Unione degli industriali della provincia di Venezia (Unindustria), Comitato „Venezia vuole vivere“, Siram SpA, Fiorital Srl, Jesurum di M. e A. Levi Morenos Sas, Grafiche Veneziane Srl, Cantiere navale De Poli SpA, Aive Srl, Bortoli Ettore Srl, Tessuti Artistici Fortuny SpA, Lorenzo Rubelli SpA, Tecnomare SpA ir Arsenale Venezia SpA padengia savo ir Komisijos patirtas bylinėjimosi išlaidas.

               4.

               Italijos Respublika padengia savo bylinėjimosi išlaidas.

      (1)  OL C 355, 2000 12 9.


title: Byla T-171/11: 2011 m. kovo 21 d. pareikštas ieškinys byloje Hopf prieš VRDT (Clampflex)

text:
               14.5.2011

               LT

               Europos Sąjungos oficialusis leidinys

               C 145/35

         2011 m. kovo 21 d. pareikštas ieškinys byloje Hopf prieš VRDT (Clampflex)

   (Byla T-171/11)
   2011/C 145/58
   Proceso kalba: vokiečių

      Šalys

      Ieškovas: Hans-Jürgen Hopf (Cirndorfas, Vokietija), atstovaujamas advokato V. Mensing

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Reikalavimai

               —

               Panaikinti 2011 m. sausio 19 d. Vidaus rinkos derinimo tarnybos (prekių ženklams ir pramoniniam dizainui) ketvirtos apeliacinės tarybos sprendimą byloje R 1514/2010-4.

               —

               Priteisti iš VRDT bylinėjimosi išlaidas, įskaitant patirtas per apeliacinę procedūrą.

      Ieškinio pagrindai ir pagrindiniai argumentai

      Bendrijos prekių ženklas, su kuriuo susijęs ieškinys: žodinis prekių ženklas „Clampflex“ 5, 9, 10, 17 ir 20 klasių prekėms.

      Eksperto sprendimas: iš dalies atmesti paraišką.

      Apeliacinės tarybos sprendimas: atmesti apeliaciją.

      Ieškinio pagrindai: Reglamento (EB) Nr. 207/2009 (1) 7 straipsnio 1 dalies b ir c punktų pažeidimas, nes nagrinėjamas prekių ženklas turi skiriamųjų požymių ir nėra apibūdinamasis.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla T-141/05 RENV: 2011 m. rugsėjo 21 d. Bendrojo Teismo nutartis byloje Internationaler Hilfsfonds prieš Komisiją (Galimybė susipažinti su dokumentais — Reglamentas (EB) Nr. 1049/2001 — Sutarties LIEN 97-2011 dokumentai — Atsisakymas leisti susipažinti — Naujas nagrinėjimas vykstant procesui — Atskiro ieškinio pareiškimas — Suinteresuotumo pareikšti ieškinį teisme išnykimas — Nereikalingumas priimti sprendimą)

text:
               19.11.2011

               LT

               Europos Sąjungos oficialusis leidinys

               C 340/20

         2011 m. rugsėjo 21 d. Bendrojo Teismo nutartis byloje Internationaler Hilfsfonds prieš Komisiją

   (Byla T-141/05 RENV) (1)

   (Galimybė susipažinti su dokumentais - Reglamentas (EB) Nr. 1049/2001 - Sutarties LIEN 97-2011 dokumentai - Atsisakymas leisti susipažinti - Naujas nagrinėjimas vykstant procesui - Atskiro ieškinio pareiškimas - Suinteresuotumo pareikšti ieškinį teisme išnykimas - Nereikalingumas priimti sprendimą)
   2011/C 340/41
   Proceso kalba: vokiečių

      Šalys

      Ieškovė: Internationaler Hilfsfonds eV (Rosbach, Vokietija), atstovaujama advokato H. Kaltenecker

      Atsakovė: Europos Komisija, atstovaujama P. Costa de Oliveira ir T. Scharf

      Dalykas

   Prašymas panaikinti 2005 m. vasario 14 d. Komisijos sprendimą, kuriuo atsisakoma leisti Internationaler Hilfsfonds eV susipažinti su visais sutarties LIEN 97-2011, dokumentais.

      Rezoliucinė dalis

               1.

               Nereikia priimti sprendimo dėl Internationaler Hilfsfonds eV reikalavimo panaikinti 2005 m. vasario 14 d. Europos Komisijos sprendimą atmesti ieškovės prašymą leisti susipažinti su sutarties LIEN 97–2011 dokumentais.

               2.

               Priteisti iš Internationaler Hilfsfonds jos ir Komisijos bylinėjimosi išlaidas.

      (1)  OL C 143, 2005 6 11.


title: Byla C-655/15 P: 2017 m. kovo 2 d. Teisingumo Teismo (aštuntoji kolegija) sprendimas byloje Panrico, SA/Europos Sąjungos intelektinės nuosavybės tarnyba (EUIPO), HDN Development Corp. (Apeliacinis skundas — Europos Sąjungos prekių ženklas — Reglamentas (EB) Nr. 40/94 — 52 straipsnis — 8 straipsnio 1 dalies b punktas ir 5 dalis — Vaizdinis prekių ženklas, kuriame yra žodiniai elementai „krispy kreme doughnuts“ — Žodiniai ir vaizdiniai, nacionaliniai ir tarptautiniai prekių ženklai, kuriuose yra elementai „donut“, „donuts“ ir „doghnuts“ — Prašymas pripažinti registraciją negaliojančia — Atmetimas)

text:
               18.4.2017

               LT

               Europos Sąjungos oficialusis leidinys

               C 121/7

         2017 m. kovo 2 d. Teisingumo Teismo (aštuntoji kolegija) sprendimas byloje Panrico, SA/Europos Sąjungos intelektinės nuosavybės tarnyba (EUIPO), HDN Development Corp.

   (Byla C-655/15 P) (1)

   ((Apeliacinis skundas - Europos Sąjungos prekių ženklas - Reglamentas (EB) Nr. 40/94 - 52 straipsnis - 8 straipsnio 1 dalies b punktas ir 5 dalis - Vaizdinis prekių ženklas, kuriame yra žodiniai elementai „krispy kreme doughnuts“ - Žodiniai ir vaizdiniai, nacionaliniai ir tarptautiniai prekių ženklai, kuriuose yra elementai „donut“, „donuts“ ir „doghnuts“ - Prašymas pripažinti registraciją negaliojančia - Atmetimas))
   (2017/C 121/08)
   Proceso kalba: ispanų

      Šalys

      Apeliantė: Panrico, SA, atstovaujama abogado D. Pellisé Urquiza

      Kita proceso šalis: Europos Sąjungos intelektinės nuosavybės tarnyba (EUIPO), atstovaujama S. Palmero Cabezas, HDN Development Corp., atstovaujama abogadas M. H. Granado Carpenter ir L. Polo Carreño

      Rezoliucinė dalis

               1.

               Atmesti apeliacinį skundą.

               2.

               Priteisti iš Panrico, SA bylinėjimosi išlaidas.

      (1)  OL C 118, 2016 4 4.


title: Byla C-340/09: 2009 m. rugpjūčio 25 d. pareikštas ieškinys byloje Europos Bendrijų Komisija prieš Ispanijos Karalystę

text:
               24.10.2009

               LT

               Europos Sąjungos oficialusis leidinys

               C 256/15

         2009 m. rugpjūčio 25 d. pareikštas ieškinys byloje Europos Bendrijų Komisija prieš Ispanijos Karalystę
   (Byla C-340/09)
   2009/C 256/29
   Proceso kalba: ispanų

      Šalys

      Ieškovė: Europos Bendrijų Komisija, atstovaujama S. Pardo Quintillán ir D. Recchia

      Atsakovė: Ispanijos Karalystė

      Ieškovės reikalavimai

               —

               Pripažinti, kad kai kurių zoologijos sodų Argone, Astūrijoje, Balearų ir Kanarų salose, Kantabrijoje, Kastilijoje ir Leone, Valensijos ir Galisijos regionuose atžvilgiu

                           —

                           neužtikrinusi, kad vėliausiai iki 1999 m. kovo 29 d. Tarybos direktyvoje 1999/22/EB dėl laukinių gyvūnų laikymo zoologijos soduose (1) nurodytos dienos visi jos teritorijoje esantys zoologijos sodai turėtų pagal direktyvos 4 straipsnio 2 ir 3 dalis, o Argono, Astūrijos, Kanarų salų, Kantabrijos bei Kastilijos ir Leono atveju pagal to paties straipsnio 4 dalį suteiktą galiojančią licenciją;

                           —

                           nesiimdama priemonių uždaryti licencijos neturinčius zoologijos sodus pagal Direktyvos 4 straipsnio 5 dalį;

                     Ispanijos Karalystė neįvykdė įsipareigojimų pagal šios direktyvos 4 straipsnio 2, 3, 4 ir 5 dalis.

               —

               Priteisti iš Ispanijos Karalystės bylinėjimosi išlaidas.

      Ieškinio pagrindai ir pagrindiniai argumentai

   Komisija mano, kad Ispanijos Karalystė

               —

               neužtikrino, kad vėliausiai iki Direktyvoje nurodytos dienos visi jos teritorijoje esantys zoologijos sodai turėtų pagal Direktyvos 4 straipsnio 2 ir 3 dalis, o Argono, Astūrijos, Kanarų salų, Kantabrijos bei Kastilijos ir Leono atveju pagal to paties straipsnio 4 dalį suteiktą galiojančią licenciją;

               —

               nesiėmė priemonių uždaryti licencijos neturinčius zoologijos sodus pagal Direktyvos 4 straipsnio 5 dalį.

      (1)  OL L 94, p. 24; 2004 m. specialusis leidimas lietuvių k., 15 sk., 4 t., p. 140.


title: Byla F-26/09: 2009 m. kovo 27 d. pareikštas ieškinys byloje B prieš Parlamentą

text:
               4.7.2009

               LT

               Europos Sąjungos oficialusis leidinys

               C 153/51

         2009 m. kovo 27 d. pareikštas ieškinys byloje B prieš Parlamentą
   (Byla F-26/09)
   2009/C 153/98
   Proceso kalba: prancūzų

      Šalys

      Ieškovas: B (Briuselis, Belgija), atstovaujamas advokato E. Boigelot

      Atsakovas: Europos Parlamentas

      Ginčo dalykas bei aprašymas

   Nurodymas priteisti ieškovui iš Parlamento 12 000 EUR patirtos žalos atlyginimą, pirma, dėl to, kad jis tapo psichologinio ir profesinio priekabiavimo auka, ir, antra, dėl to, kad nepriklausoma institucija neatliko vidaus administracinio tyrimo.

      Ieškovo reikalavimai

               —

               Priteisti ieškovui iš Parlamento 12 000 EUR patirtos žalos atlyginimą (neturtinę žalą, žalą politinei reputacijai ir karjerai, neigiamą poveikį orumui ir sveikatai), kurią jis patyrė, pirma, dėl to, kad tapo psichologinio ir profesinio priekabiavimo auka savo darbo Parlamente laikotarpiu, ir, antra, dėl to, kad nepriklausoma institucija neatliko vidaus administracinio tyrimo.

               —

               Priteisti iš atsakovo bylinėjimosi išlaidas.


title: Byla C-643/13: 2013 m. gruodžio 4 d. Melkveebedrijf Overenk BV ir kt. pateiktas apeliacinis skundas dėl 2013 m. rugsėjo 11 d. Bendrojo Teismo (ketvirtoji kolegija) priimtos nutarties byloje T-540/11 Melkveebedrijf Overenk BV ir kt. prieš Komisiją

text:
               22.2.2014

               LT

               Europos Sąjungos oficialusis leidinys

               C 52/29

         2013 m. gruodžio 4 d.Melkveebedrijf Overenk BV ir kt. pateiktas apeliacinis skundas dėl 2013 m. rugsėjo 11 d. Bendrojo Teismo (ketvirtoji kolegija) priimtos nutarties byloje T-540/11 Melkveebedrijf Overenk BV ir kt. prieš Komisiją

   (Byla C-643/13)
   2014/C 52/53
   Proceso kalba: olandų

      Šalys

      Apeliantės: Melkveebedrijf Overenk BV, Maatschap Veehouderij Kwakernaak, Mulders Agro vof, Melkveebedrijf Engelen vof, Melkveebedrijf De Peel BV, M.H.H.M. Moonen, atstovaujamos advocaten P. E. Mazel ir A. van Beelen

      Kita proceso šalis: Europos Komisija

      Apeliančių reikalavimai

   Apeliantės prašo panaikinti skundžiamą nutartį ir gražinti bylą Bendrajam Teismui, kad šis priimtų sprendimą.

      Apeliacinio skundo pagrindai ir pagrindiniai argumentai

   Nutartį reikia panaikinti, nes Bendrasis Teismas padarė procesinių pažeidimų, dėl kurių buvo pažeisti apeliančių interesai, taip pat pažeista Europos Sąjungos teisė.


title: Byla F-113/12: 2013 m. gruodžio 11 d. Tarnautojų teismo (antroji kolegija) sprendimas byloje Balionytė-Merle prieš Komisiją (Viešoji tarnyba — Atviras konkursas — Pranešimas apie konkursą EPSO/AD/204/10 — Neįtraukimas į rezervo sąrašą — Kandidatų bendrosios kompetencijos vertinimas — Vertinimas remiantis kandidatų testų rezultatais vertinimo centre — Vertinimo balais ir komentarų, esančių kompetencijų pase, atitikimas)

text:
               8.3.2014

               LT

               Europos Sąjungos oficialusis leidinys

               C 71/34

      2013 m. gruodžio 11 d. Tarnautojų teismo (antroji kolegija) sprendimas byloje Balionytė-Merle prieš Komisiją

      (Byla F-113/12) (1)

      (Viešoji tarnyba - Atviras konkursas - Pranešimas apie konkursą EPSO/AD/204/10 - Neįtraukimas į rezervo sąrašą - Kandidatų bendrosios kompetencijos vertinimas - Vertinimas remiantis kandidatų testų rezultatais vertinimo centre - Vertinimo balais ir komentarų, esančių kompetencijų pase, atitikimas)
      (2014/C 71/65)
      Proceso kalba: anglų

         Šalys

         Ieškovė: Vilija Balionytė-Merle (Auderghem, Belgija), atstovaujama advokatų L. Levi ir A. Tymen

         Atsakovė: Europos Komisija, atstovaujama B. Eggers ir G. Gattinara

         Dalykas

      Prašymas panaikinti konkurso atrankos komisijos sprendimą neįtraukti ieškovės į konkurso EPSO/AD/204/10 rezervo sąrašą ir prašymas panaikinti sprendimą atmesti skundą.

         Sprendimo rezoliucinė dalis

                  1.

                  Atmesti ieškinį.

                  2.

                  V. Balionytė-Merle padengia savo ir Europos Komisijos patirtas bylinėjimosi išlaidas.

         (1)  OL C 26, 2013 1 26, p. 710.


title: Byla T-205/15: 2015 m. liepos 13 d. Bendrojo Teismo nutartis byloje Aguirre y Compañía/VRDT – Puma (Sportbačio vaizdas)

text:
               28.9.2015

               LT

               Europos Sąjungos oficialusis leidinys

               C 320/52

         2015 m. liepos 13 d. Bendrojo Teismo nutartis byloje Aguirre y Compañía/VRDT – Puma (Sportbačio vaizdas)

   (Byla T-205/15) (1)

   (2015/C 320/72)
   Proceso kalba: ispanų
   Aštuntosios kolegijos pirmininkas nutartimi nurodė išbraukti bylą iš registro.

      (1)  OL C 205, 2015 6 22.


title: Byla C-26/11: 2013 m. sausio 31 d. Teisingumo Teismo (trečioji kolegija) sprendimas byloje ( Grondwettelijk Hof (Belgija) prašymas priimti prejudicinį sprendimą) Belgische Petroleum Unie VZW ir kt. prieš Belgische Staat (Direktyva 98/70/EB — Benzino ir dyzelinių degalų kokybė — 3–5 straipsniai — Degalams taikomi aplinkosauginiai rodikliai — Direktyva 98/34/EB — Informacijos apie techninius standartus, reglamentus ir informacinės visuomenės paslaugų taisykles teikimo tvarka — 1 ir 8 straipsniai — „Techninio reglamento“ sąvoka — Pareiga pateikti techninių reglamentų projektus — Nacionalinės teisės norma, kuria naftos produktų bendrovės, tiekiančios į rinką benziną ir (arba) dyzelinius degalus, įpareigojamos tais pačiais kalendoriniais metais patiekti į rinką ir tam tikrą biodegalų kiekį)

text:
               23.3.2013

               LT

               Europos Sąjungos oficialusis leidinys

               C 86/2

         2013 m. sausio 31 d. Teisingumo Teismo (trečioji kolegija) sprendimas byloje (Grondwettelijk Hof (Belgija) prašymas priimti prejudicinį sprendimą) Belgische Petroleum Unie VZW ir kt. prieš Belgische Staat

   (Byla C-26/11) (1)

   (Direktyva 98/70/EB - Benzino ir dyzelinių degalų kokybė - 3–5 straipsniai - Degalams taikomi aplinkosauginiai rodikliai - Direktyva 98/34/EB - Informacijos apie techninius standartus, reglamentus ir informacinės visuomenės paslaugų taisykles teikimo tvarka - 1 ir 8 straipsniai - „Techninio reglamento“ sąvoka - Pareiga pateikti techninių reglamentų projektus - Nacionalinės teisės norma, kuria naftos produktų bendrovės, tiekiančios į rinką benziną ir (arba) dyzelinius degalus, įpareigojamos tais pačiais kalendoriniais metais patiekti į rinką ir tam tikrą biodegalų kiekį)
   2013/C 86/03
   Proceso kalba: olandų

      Prašymą priimti prejudicinį sprendimą pateikęs teismas

      Grondwettelijk Hof

      Šalys pagrindinėje byloje

      Pareiškėjos: Belgische Petroleum Unie VZW, Continental Tanking Company NV, Belgische Olie Maatschappij NV, Octa NV, Van Der Sluijs Group Belgium NV, Belgomazout Liège NV, Martens Energie NV, Transcor Oil Services NV, Mabanaft BV, Belgomine NV, Van Raak Distributie NV, Bouts NV, Gabriels & Co NV, Joassin René NV, Orion Trading Group NV, Petrus NV, Argosoil Belgium NV

      Atsakovė: Belgische Staat

      dalyvaujant: Belgian Bioethanol Association VZW, Belgian Biodiesel Board VZW

      Dalykas

   Prašymas priimti prejudicinį sprendimą — Grondwettelijk Hof — ESS 4 straipsnio 3 dalies, SESV 26 straipsnio 2 dalies, 28, 34, 35 ir 36 straipsnių bei 1998 m. spalio 13 d. Europos Parlamento ir Tarybos direktyvos 98/70/EB dėl benzino ir dyzelinių degalų (dyzelino) kokybės, iš dalies keičiančios Tarybos direktyvą 93/12/EEB, (OL L 350, p. 58; 2004 m. specialusis leidimas lietuvių k., 13 sk., 23 t., p. 182) 3, 4 ir 5 straipsnių ir 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus ir reglamentus teikimo tvarką (OL L 204, p. 37; 2004 m. specialusis leidimas lietuvių k., 13 sk., 20 t., p. 337), 8 straipsnio išaiškinimas — Nacionalinis reglamentavimas, pagal kurį naftos produktų bendrovės, išleidžiančios degalus į laisvą apyvartą, įpareigojamos tais pačiais kalendoriniais metais į laisvą apyvartą išleisti ir tam tikrą kiekį bioetanolio grynu ar bio-ETBE pavidalu ir riebalų rūgščių metilesterių (RRME)

      Rezoliucinė dalis

               1.

               1998 m. spalio 13 d. Europos Parlamento ir Tarybos direktyvos 98/70/EB dėl benzino ir dyzelinių degalų (dyzelino) kokybės, iš dalies keičiančios Tarybos direktyvą 93/12/EEB, iš dalies pakeistos 2009 m. balandžio 23 d. Europos Parlamento ir Tarybos direktyva 2009/30/EB, 3–5 straipsniai turi būti aiškinami taip, kad jais nedraudžiama nacionalinės teisės norma, kaip antai nagrinėjama pagrindinėje byloje, kuria, atsižvelgiant į valstybėms narėms 2003 m. gegužės 8 d. Europos Parlamento ir Tarybos direktyva 2003/30/EB dėl skatinimo naudoti biokurą ir kitą atsinaujinantį kurą transporte, 2009 m. balandžio 23 d. Europos Parlamento ir Tarybos direktyva 2009/28/EB dėl skatinimo naudoti atsinaujinančių išteklių energiją, iš dalies keičiančia bei vėliau panaikinančia direktyvas 2001/77/EB ir 2003/30, ir Direktyva 2009/30 nustatytą tikslą skatinti biodegalų naudojimą transporto sektoriuje, naftos produktų bendrovės, tiekiančios į rinką benziną ir (arba) dyzelinius degalus, įpareigojamos tais pačiais kalendoriniais metais patiekti į rinką, įmaišius į šiuos produktus, ir tam tikrą biodegalų kiekį, jei šis kiekis apskaičiuotas procentiškai nuo bendro jų per metus parduodamo šių produktų kiekio, o šios procentinės dalys atitinka Direktyvoje 98/70, iš dalies pakeistoje Direktyva 2009/30, nustatytas didžiausias ribines vertes.

               2.

               1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką, iš dalies pakeistos 1998 m. liepos 20 d. Europos Parlamento ir Tarybos direktyva 98/48/EB, 8 straipsnis, siejamas su šios direktyvos 10 straipsnio 1 dalies paskutine įtrauka, turi būti aiškinamas taip, kad pagal jį nereikalaujama pateikti nacionalinės teisės akto, kuriuo naftos produktų bendrovės, tiekiančios į rinką benziną ir (arba) dyzelinius degalus, įpareigojamos tais pačiais kalendoriniais metais patiekti į rinką ir tam tikrą procentinę dalį biodegalų, projekto, jeigu po pateikimo pagal minėto 8 straipsnio 1 dalies pirmą pastraipą šis projektas buvo pakeistas siekiant atsižvelgti į Europos Komisijos pastabas dėl šio projekto ir jeigu vėliau toks pakeistas projektas jai buvo pateiktas.

      (1)  OL C 113, 2011 4 9.


title: Bylos T-108/02 išbraukimas iš registro

text:
               23.10.2004

               LT

               Europos Sąjungos oficialusis leidinys

               C 262/60

         Bylos T-108/02 (1) išbraukimas iš registro
   (2004/C 262/110)

      (Bylos kalba: prancūzų)

   Europos Bendrijų Pirmosios instancijos teismo ketvirtosios kolegijos pirmininkas 2004 m. rugpjūčio 2 d. nutartimi nurodė išbraukti iš registro bylą T-108/02 Jégo-Quéré & Cie S.A. prieš Europos Bendrijų Komisiją.

      (1)  OL C 144, 2002 6 15.


title: Byla T-249/08: 2010 m. balandžio 21 d. Bendrojo Teismo sprendimas byloje Coin prieš VRDT — Dynamiki Zoi (Fitcoin) (Bendrijos prekių ženklas — Protesto procedūra — Žodinio Bendrijos prekių ženklo „Fitcoin“ paraiška — Ankstesni nacionaliniai, tarptautiniai ir Bendrijos vaizdiniai prekių ženklai „coin“ — Santykinis atmetimo pagrindas — Atitinkama visuomenė — Galimybė supainioti — Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))

text:
               5.6.2010

               LT

               Europos Sąjungos oficialusis leidinys

               C 148/27

         2010 m. balandžio 21 d. Bendrojo Teismo sprendimas byloje Coin prieš VRDT — Dynamiki Zoi (Fitcoin)

   (Byla T-249/08) (1)

   (Bendrijos prekių ženklas - Protesto procedūra - Žodinio Bendrijos prekių ženklo „Fitcoin“ paraiška - Ankstesni nacionaliniai, tarptautiniai ir Bendrijos vaizdiniai prekių ženklai „coin“ - Santykinis atmetimo pagrindas - Atitinkama visuomenė - Galimybė supainioti - Reglamento (EB) Nr. 40/94 8 straipsnio 1 dalies b punktas (dabar — Reglamento (EB) Nr. 207/2009 8 straipsnio 1 dalies b punktas))
   2010/C 148/48
   Proceso kalba: anglų

      Šalys

      Ieškovė: Coin SpA (Venecija, Italija), atstovaujama advokatų P. Perani ir P. Pozzi

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama Ó. Mondéjar Ortuño

      Kita procedūros VRDT Apeliacinėje taryboje šalis: Dynamiki Zoi AE (Atėnai, Graikija)

      Dalykas

   Ieškinys, pareikštas dėl 2008 m. balandžio 15 d. VRDT pirmosios apeliacinės tarybos sprendimo (byla R 1429/2007-1), susijusio su protesto procedūra tarp Coin SpA ir Dynamiki Zoi AE.

      Rezoliucinė dalis

               1.

               Panaikinti 2008 m. balandžio 15 d. Vidaus rinkos derinimo tarnybos (prekių ženklams ir pramoniniam dizainui) (VRDT) pirmosios apeliacinės tarybos sprendimą (byla R 1429/2007-1).

               2.

               VRDT padengia bylinėjimosi išlaidas.

      (1)  OL C 209, 2008 8 15.


title: Byla C-528/13: 2013 m. spalio 8 d. Tribunal administratif de Strasbourg (Prancūzija) pateiktas prašymas priimti prejudicinį sprendimą byloje Geoffrey Léger prieš Ministre des affaires sociales et de la santé, Établissement français du sang

text:
               14.12.2013

               LT

               Europos Sąjungos oficialusis leidinys

               C 367/25

         2013 m. spalio 8 d.Tribunal administratif de Strasbourg (Prancūzija) pateiktas prašymas priimti prejudicinį sprendimą byloje Geoffrey Léger prieš Ministre des affaires sociales et de la santé, Établissement français du sang

   (Byla C-528/13)
   2013/C 367/46
   Proceso kalba: prancūzų

      Prašymą priimti prejudicinį sprendimą pateikęs teismas

      Tribunal administratif de Strasbourg

      Šalys pagrindinėje byloje

      Pareiškėjas: Geoffrey Léger

      Atsakovai: Ministre des affaires sociales et de la santé, Établissement français du sang

      Prejudicinis klausimas

   Ar, atsižvelgiant į Direktyvos 2004/33/EB (1) III priedą, aplinkybė, kad vyras turi lytinių santykių su kitu vyru, savaime yra seksualinis elgesys, dėl kurio kyla rizika užsikrėsti sunkia infekcine liga, kuria gali būti užkrečiama per kraują, ir kuriuo pateisinamas nuolatinis kraujo donorystės draudimas asmenims, kurių seksualinis elgesys buvo toks, ar tiesiog gali būti, atsižvelgiant į konkretaus atvejo aplinkybes, seksualinis elgesys, dėl kurio kyla rizika užsikrėsti sunkia infekcine liga, kuria gali būti užkrečiama per kraują, ir kuriuo pateisinamas laikinas kraujo donorystės atidėjimas nustatytam laikotarpiui po rizikingo elgesio pabaigos?

      (1)  2004 m. kovo 22 d. Komisijos direktyva 2004/33/EB, įgyvendinanti Europos Parlamento ir Tarybos direktyvą 2002/98/EB dėl tam tikrų kraujo ir kraujo komponentų techninių reikalavimų (OL L 91, p. 25; 2004 m. specialusis leidimas lietuvių k., 15 sk., 8 t., p. 272).


title: Byla T-458/15: 2015 m. rugpjūčio 10 d. pareikštas ieškinys byloje Automobile Club di Brescia/VRDT – Rebel Media (e-miglia)

text:
               5.10.2015

               LT

               Europos Sąjungos oficialusis leidinys

               C 328/31

         2015 m. rugpjūčio 10 d. pareikštas ieškinys byloje Automobile Club di Brescia/VRDT – Rebel Media (e-miglia)

   (Byla T-458/15)
   (2015/C 328/28)
   Kalba, kuria surašytas ieškinys: italų

      Šalys

      Ieškovė: Automobile Club di Brescia (Breša, Italija), atstovaujama advokatų F. Celluprica ir F. Fischetti

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Rebel Media Ltd (Vilmslou, Jungtinė Karalystė)

      Su procedūra VRDT susijusi informacija

      Pareiškėja: kita procedūros Apeliacinėje taryboje šalis.

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas „e-miglia“ – Registracijos paraiška Nr. 9 782 673.

      Procedūra VRDT: protesto procedūra.

      Ginčijamas sprendimas: 2015 m. birželio 9 d. VRDT penktosios apeliacinės tarybos sprendimas byloje R 1990/2014-5.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą tik tiek, kiek jis susijęs su 3 ir 4 punktais,

               —

               patvirtinti 2014 m. gegužės 30 d. VRDT anuliavimo skyriaus sprendimą dėl protesto Nr. B 1 900 540, išskyrus jo dalį, susijusią su bylinėjimosi išlaidų atlyginimu,

               —

               priteisti iš VRDT bylinėjimosi išlaidas, įskaitant ir patirtas ankstesniuose etapuose.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto pažeidimas.


title: Byla C-321/08: 2009 m. balandžio 23 d. Teisingumo Teismo (aštuntoji kolegija) sprendimas byloje Europos Bendrijų Komisija prieš Ispanijos Karalystę (Valstybės įsipareigojimų neįvykdymas — Direktyva 2005/29/EB — Nesąžininga įmonių komercinė veikla vartotojų atžvilgiu vidaus rinkoje — Neperkėlimas per nustatytą terminą)

text:
               20.6.2009

               LT

               Europos Sąjungos oficialusis leidinys

               C 141/19

         2009 m. balandžio 23 d. Teisingumo Teismo (aštuntoji kolegija) sprendimas byloje Europos Bendrijų Komisija prieš Ispanijos Karalystę
   (Byla C-321/08) (1)

   (Valstybės įsipareigojimų neįvykdymas - Direktyva 2005/29/EB - Nesąžininga įmonių komercinė veikla vartotojų atžvilgiu vidaus rinkoje - Neperkėlimas per nustatytą terminą)
   2009/C 141/31
   Proceso kalba: ispanų

      Šalys

      Ieškovė: Europos Bendrijų Komisija, atstovaujama W. Wils ir E. Adsera Ribera

      Atsakovė: Ispanijos Karalystė, atstovaujama B. Plaza Cruz

      Dalykas

   Valstybės įsipareigojimų neįvykdymas — Nuostatų, įgyvendinančių 2005 m. gegužės 11 d. Europos Parlamento ir Tarybos direktyvą 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičiančią Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 („Nesąžiningos komercinės veiklos direktyva“) (OL L 149, p. 22), nepriėmimas per nustatytą terminą

      Rezoliucinė dalis

               1.

               Pripažinti, kad per nustatytą terminą nepriėmusi įstatymų ir kitų teisės aktų, įgyvendinančių 2005 m. gegužės 11 d. Europos Parlamento ir Tarybos direktyvą 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičiančią Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 („Nesąžiningos komercinės veiklos direktyva“), Ispanijos Karalystė neįvykdė įsipareigojimų pagal šią direktyvą.

               2.

               Priteisti iš Ispanijos Karalystės bylinėjimosi išlaidas.

      (1)  OL C 223, 2008 8 30.


title: Byla T-314/01 2006 m. rugsėjo 27 d. Pirmosios instancijos teismo sprendimas Avebe prieš Komisiją ( Konkurencija — Karteliai — Natrio gliukonatas — EB 81 straipsnis — Bauda — Patronuojančios bendrovės apkaltinimas pažeidimu, padarytu teisinio subjektiškumo neturinčio susivienijimo — Reglamento Nr. 17 15 straipsnio 2 dalis — Teisė į gynybą — Išteisinantys dokumentai — Proporcingumo principas — Pareiga motyvuoti )

text:
               2.12.2006

               LT

               Europos Sąjungos oficialusis leidinys

               C 294/39

         2006 m. rugsėjo 27 d. Pirmosios instancijos teismo sprendimas Avebe prieš Komisiją
   (Byla T-314/01) (1)

   („Konkurencija - Karteliai - Natrio gliukonatas - EB 81 straipsnis - Bauda - Patronuojančios bendrovės apkaltinimas pažeidimu, padarytu teisinio subjektiškumo neturinčio susivienijimo - Reglamento Nr. 17 15 straipsnio 2 dalis - Teisė į gynybą - Išteisinantys dokumentai - Proporcingumo principas - Pareiga motyvuoti“)
   (2006/C 294/83)
   Proceso kalba: olandų
   Šalys

      Ieškovė: Coöperatieve Verkoop- en Productievereniging van Aaardappelmeel en Derivaten Avebe BA (Veendam, Nyderlandai), atstovaujama advokato C. Dekker

      Atsakovė: Europos Bendrijų Komisija, atstovaujama A. Bouquet, A. Whelan ir W. Wils, padedamų advokato M. van der Woude
   Bylos dalykas
   Dėl pagrindinio prašymo panaikinti 2001 m. spalio 2 d. Komisijos sprendimo K(2001) 2931 (galutinis) dėl EB sutarties 81 straipsnio ir EEE susitarimo 53 straipsnio taikymo procedūros (COMP/E-1/36.756 — Natrio gliukonatas) 1 straipsnį tiek, kiek jis susijęs su ieškove, ir dėl subsidiaraus prašymo panaikinti šio sprendimo 3 straipsnį tiek, kiek jis susijęs su ieškove.
   Sprendimo rezoliucinė dalis

               1.

               Atmesti ieškinį.

               2.

               Priteisti iš Coöperatieve Verkoop- en Productievereniging van Aardappelmeel en Derivaten Avebe BA bylinėjimosi išlaidas.

      (1)  OL C 68, 2002 3 16.


title: Byla C-592/13: 2013 m. lapkričio 20 d. Consiglio di Stato (Italija) pateiktas prašymas priimti prejudicinį sprendimą byloje Ministero dell'Ambiente e della Tutela del Territorio e del Mare, Ministero della Salute, Ministero dello Sviluppo Economico prieš Ediltecnica SpA

text:
               22.2.2014

               LT

               Europos Sąjungos oficialusis leidinys

               C 52/26

         2013 m. lapkričio 20 d.Consiglio di Stato (Italija) pateiktas prašymas priimti prejudicinį sprendimą byloje Ministero dell'Ambiente e della Tutela del Territorio e del Mare, Ministero della Salute, Ministero dello Sviluppo Economico prieš Ediltecnica SpA

   (Byla C-592/13)
   2014/C 52/46
   Proceso kalba: italų

      Prašymą priimti prejudicinį sprendimą pateikęs teismas

      Consiglio di Stato

      Šalys pagrindinėje byloje

      Apeliantai: Ministero dell'Ambiente e della Tutela del Territorio e del Mare, Ministero della Salute, Ministero dello Sviluppo Economico

      Kita proceso šalis: Ediltecnica SpA

      Prejudiciniai klausimai

   Ar Europos Sąjungos principais aplinkos apsaugos srityje, įtvirtintais Sutarties dėl Europos Sąjungos veikimo 191 straipsnio 2 dalyje ir 2004 m. balandžio 21 d. Direktyvoje 2004/35/EB (1) (1 straipsnis ir 8 straipsnio 3 dalis, 13 ir 24 konstatuojamosios dalys) ir konkrečiai principu, kad „teršėjas moka“, atsargumo principu bei principais, kad reikia imtis prevencinių veiksmų, ir kad žala aplinkai pirmiausia turėtų būti ištaisyta ten, kur yra jos šaltinis, draudžiamos nacionalinės teisės normos, kaip antai 2006 m. balandžio 3 d. Įstatyminio dekreto Nr. 152 244, 245 ir 253 straipsniai, pagal kuriuos tuo atveju, kai nustatoma, kad teritorija buvo užteršta ir neįmanoma nustatyti už taršą atsakingo subjekto bei pasiekti, kad šis imtųsi žalos ištaisymo priemonių, administracinės valdžios institucijoms neleidžiama įpareigoti už taršą neatsakingo teritorijų savininko imtis skubių apsaugos ir valymo priemonių, taikant jam finansinę atsakomybę, kuri negali viršyti teritorijos vertės po valymo veiksmų įgyvendinimo?

      (1)  2004 m. balandžio 21 d. Europos Parlamento ir Tarybos direktyva 2004/35/EB dėl atsakomybės už aplinkos apsaugą siekiant išvengti žalos aplinkai ir ją ištaisyti (atlyginti) (OL L 143, p. 56; 2004 m. specialusis leidimas lietuvių k., 15 sk., 8 t., p. 357).


title: Byla T-182/16: 2016 m. balandžio 22 d. pareikštas ieškinys byloje L’Oréal/EUIPO – Guinot (MASTER DUO)

text:
               20.6.2016

               LT

               Europos Sąjungos oficialusis leidinys

               C 222/28

         2016 m. balandžio 22 d. pareikštas ieškinys byloje L’Oréal/EUIPO – Guinot (MASTER DUO)

   (Byla T-182/16)
   (2016/C 222/35)
   Kalba, kuria surašytas ieškinys: prancūzų

      Šalys

      Ieškovė: L’Oréal (Paryžius, Prancūzija), atstovaujama advokatų T. de Haan ir P. Péters

      Atsakovė: Europos Sąjungos intelektinės nuosavybės tarnyba (EUIPO)

      Kita procedūros Apeliacinėje taryboje šalis: Guinot SAS (Paryžius, Prancūzija)

      Su procedūra EUIPO susijusi informacija

      Prekių ženklo, dėl kurio kilo ginčas, savininkė: ieškovė

      Prekių ženklas, dėl kurio kilo ginčas: žodinis Europos Sąjungos prekių ženklas „MASTER DUO“ – Registracijos paraiška Nr. 11 577 574

      Procedūra EUIPO: protesto procedūra

      Ginčijamas sprendimas: 2016 m. vasario 23 d. EUIPO penktosios apeliacinės tarybos sprendimas byloje R 2916/2014-5

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas, įskaitant ieškovės patirtąsias nagrinėjant bylą EUIPO penktojoje apeliacinėje taryboje.

      Pagrindas, kuriuo remiamasi

               —

               Reglamento Nr. 207/2009 8 straipsnio 1 dalies b punkto, siejamo su 75 straipsniu, pažeidimas.


title: Byla C-50/09 2009 m. vasario 4 d. pareikštas ieškinys byloje Europos Bendrijų Komisija prieš Airiją

text:
               4.4.2009

               LT

               Europos Sąjungos oficialusis leidinys

               C 82/19

         2009 m. vasario 4 d. pareikštas ieškinys byloje Europos Bendrijų Komisija prieš Airiją

   (Byla C-50/09)
   (2009/C 82/35)
   Proceso kalba: anglų
   Šalys

      Ieškovė: Europos Bendrijų Komisija, atstovaujama P. Oliver, C. Clyne, J.-B. Laignelot

      Atsakovė: Airija
   Ieškovės reikalavimai
   Pripažinti, kad

               —

               neperkėlusi direktyvos 3 straipsnio,

               —

               neužtikrinusi, kad tais atvejais, kai Airijos planavimo valdžios institucijos ir Aplinkos apsaugos agentūra turi sprendimų priėmimų teisę, kiek tai susiję su projektu, yra visiškai laikomasi direktyvos 2, 3 ir 4 straipsnių reikalavimų,

               —

               į šią direktyvą perkeliančių teisės aktų taikymo sritį neįtraukusi griovimo darbų,
               Airija neįvykdė įsipareigojimų pagal iš dalies pakeistą 1985 m. birželio 27 d. Tarybos direktyvą 85/337/EEB (1) dėl tam tikrų valstybės ir privačių projektų poveikio aplinkai vertinimo

               —

               Priteisti iš Airijos bylinėjimosi išlaidas.

         Ieškinio pagrindai ir pagrindiniai argumentai
   Direktyvos 3 straipsnio neperkėlimas
   Komisija tvirtina, kad 2001 m. Reglamentų dėl teritorijos planavimo ir plėtros (Planning and Development Regulations 2001) 173 skyriuje, kuriame reikalaujama, jog planavimo institucijos atsižvelgtų į poveikio aplinkai įvertinimą ir į asmenų, su kuriais buvo konsultuojamasi, pateiktą informaciją, remiamasi pareiga, numatyta direktyvos 8 straipsnyje atsižvelgti į informaciją, kuri buvo surinkta laikantis direktyvos 5, 6 ir 7 straipsnių. Komisija mano, kad 173 skyrius neatitinka platesnės pareigos pagal direktyvos 3 straipsnį užtikrinti, kad poveikio aplinkai įvertinime yra nustatyti, aprašyti ir įvertinti visi šioje nuostatoje numatyti klausimai.
   Dėl 2001 m. Reglamentų dėl teritorijos planavimo ir plėtros 94, 108 ir 111 straipsnių bei 6 priedo Komisija pateikia toliau nurodytas pastabas. 94 straipsnyje skaitomame kartu su 6 priedo 2 punkto b papunkčiu numatyta informacija, kuri turi būti pateikta poveikio aplinkai įvertinime. Kalbama apie informaciją, kurią projekto vykdytojas turi pateikti pagal direktyvos 5 straipsnį; ir kurią reikia atskirti nuo bendro poveikio aplinkai įvertinimo. 108 ir 111 straipsniuose reikalaujama, kad planavimo institucijos įvertintų poveikio aplinkai įvertinimo tinkamumą. Komisijos manymu, šiose nuostatose daroma nuoroda į direktyvos 5 straipsnį, tačiau tai nepakeičia direktyvos 3 straipsnio perkėlimo. Informacija, kurią projekto vykdytojas turi pateikti, yra tik poveikio aplinkai įvertinimo dalis, o nuostatos susijusios su tokia informacija nepakeičia 3 straipsnyje numatytos pareigos.
   Reikalavimo, kad institucijos iš tikrųjų bendradarbiautų, nenumatymas
   Nors Komisija iš esmės neprieštarauja, kad sprendimų priėmimo procesas apimtų kelis etapus arba tam, kad atsakomybė už tą patį projektą būtų padalinta kelioms skirtingoms sprendimus priimančioms institucijoms, jai kyla abejonių kaip konkrečiai pareigos yra pasidalintos tarp įvairių sprendimus priimančių institucijų. Komisija mano, kad Airijos teisės aktuose nėra jokios pareigos sprendimus priimančioms institucijoms veiksmingai derinti savo veiksmus, o tai pažeidžia direktyvos 2, 3 ir 4 straipsnius.
   Direktyvos netaikymas griovimo darbams
   Komisijos nuomone, kai yra įvykdytos kitos direktyvoje numatytos sąlygos, turi būti atliktas griovimo darbų poveikio aplinkai įvertinimas. 2001 m. Reglamentais dėl teritorijos planavimo (2 priedo I dalies 50 klasė) Airija siekė netaikyti direktyvos beveik visiems griovimo darbams. Komisija mano, kad tai akivaizdžiai pažeidžia direktyvą.

      (1)  OL L 175, p. 40; 2004 m. Specialusis leidimas lietuvių k., 15 sk., 1 t., p. 248.


title: Byla C-36/09 P 2009 m. sausio 28 d. Transportes Evaristo Molina, S.A. pateiktas apeliacinis skundas dėl 2008 m. lapkričio 14 d. Pirmosios instancijos teismo (ketvirtoji kolegija) priimto sprendimo byloje T-45/08 Transportes Evaristo Molina, S.A. prieš Europos Bendrijų Komisiją

text:
               4.4.2009

               LT

               Europos Sąjungos oficialusis leidinys

               C 82/16

         2009 m. sausio 28 d.Transportes Evaristo Molina, S.A. pateiktas apeliacinis skundas dėl 2008 m. lapkričio 14 d. Pirmosios instancijos teismo (ketvirtoji kolegija) priimto sprendimo byloje T-45/08 Transportes Evaristo Molina, S.A. prieš Europos Bendrijų Komisiją

   (Byla C-36/09 P)
   (2009/C 82/30)
   Proceso kalba: ispanų
   Šalys

      Apeliantė: Transportes Evaristo Molina, S.A., atstovaujama advokatų A. Hernández Pardo, S. Beltrán Ruiz ir L. Ruiz Ezquerra

      Kita proceso šalis: Europos Bendrijų Komisija
   Apeliantės reikalavimai

               —

               Panaikinti visą 2008 m. lapkričio 14 d. Pirmosios instancijos teismo sprendimą byloje T–45/08 ir, tuo atveju, jei Teisingumo Teismas manys, kad turi pakankamai duomenų, kad priimtų sprendimą dėl Pirmosios instancijos teismui pateikto ieškinio esmės:

                           —

                           iki bylą nagrinėjant iš esmės pripažinti Transportes Evaristo Molina, S.A prašyme panaikinti reikalautus atlikti patikrinimus svarbius bylos nagrinėjimui ir nurodyti, kad jie būtų atlikti;

                           —

                           patenkinti visą Transportes Evaristo Molina, S.A Pirmosios instancijos teismui pateiktą prašymą: t. y. panaikinti 2006 m. balandžio 12 d. Komisijos sprendimą (1), susijusį su procedūra pagal EB sutarties 81 straipsnį (byla COMP/B-1/38.348 — Repsol CPP), nes juo pažeidžiamas Reglamento Nr. 1/2003 (2) 9 straipsnis, ieškinyje dėl panaikinimo išvardyti Bendrijos teisės principai, pats EB 81 straipsnis ir šį straipsnį įgyvendinantys reglamentai pagal kategoriją, EB 3 straipsnis, Reglamentas (EEB) Nr. 1984/83 (3) ir Reglamentas (EB) Nr. 2790/99 (4).

               —

               Priteisti iš Europos Bendrijų Komisijos bylinėjimosi išlaidas.

         Apeliacinio skundo pagrindai ir pagrindiniai argumentai

               a)

               „Dies a quo“, nuo kurios turėjo būti pradėtas skaičiuoti EB 230 straipsnyje numatytas terminas, buvo diena, kai ginčijamas aktas (t. y. 2006 m. balandžio 12 d. Europos Komisijos sprendimas byloje COMP/B-1/38.348 RESPSOL CPP) tiesiogiai ir konkrečiai paveikė TRANSPORTES EVARISTO MOLINA s. A.

               b)

               Tuo atveju, jei Teisingumo Teismas pripažins, kad TRANSPORTES EVARISTO MOLINA S. A. pateikė ieškinį dėl panaikinimo pavėluotai, apeliantė teigia, kad į šį faktą neturėtų būti atsižvelgta, turint omeny, kad Europos Komisija elgėsi taip, kad supainiojo apeliantę.

      (1)  2006 m. balandžio 12 d. Komisijos sprendimas Nr. 2006/446/EB susijęs su procedūra pagal EB sutarties 81 straipsnį (byla COMP/B-1/38.348 — Repsol CPP) (santrauka paskelbta OL L 1786, p. 104).

      (2)  2002 m. gruodžio 16 d. Tarybos reglamentas (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo (OL L 1, 2003, p. 1, 2004 m. specialusis leidimas lietuvių k., 8 sk., 2 t., p. 205).

      (3)  1983 m. birželio 22 d. Komisijos reglamentas (EEB) Nr. 1984/83 dėl Sutarties 85 straipsnio 3 dalies taikymo įvairioms išimtinio pirkimo sutarčių kategorijoms (OL L 173, p. 5 — EE 08/02, p. 114).

      (4)  1999 m. gruodžio 22 d. Komisijos reglamentas (EB) Nr. 2790/1999 dėl Sutarties 81 straipsnio 3 dalies taikymo vertikaliųjų susitarimų ir suderintų veiksmų grupėms (OL L 336, p. 21, 2004 m. specialusis leidimas lietuvių k., 8 t., 1 sk. p. 364).